TO Φ ΤΟΥ ΦΟΒΟΥ: Κεφ 4 Σκέψεις γύρω από ένα κουλούρι\nΣΚΕΨΕΙΣ ΓΥΡΩ ΑΠΟ ΕΝΑ ΚΟΥΛΟΥΡΙ\nΛες ότι όλα ξεκίνησαν από εκείνο το μισό κουλούρι που σου έφτιαξε την διάθεση η χειρονομία της να στο προσφέρει όταν περνούσες μια κρίση κατάθλιψης. Χωρίς αυτό, δεν θα είχες ανοίξει, μετά από τόσες μέρες, το ηλεκτρονικό σου ταχυδρομείο και να λάβεις έγκαιρα την πρόσκληση του Σοφού Γέροντα. Τώρα μπροστά σε ένα ολόκληρο φρέσκο κουλούρι που βρήκες να σε περιμένει στο γραφείο σου από νωρίς το πρωί, κάθεσαι και κάνεις σκέψεις για αυτά που έγιναν και γι’ αυτά που έμαθες μετά που δέχτηκες εκείνη την απροσδόκητη πρόσκληση.\nΛες ότι αυτή η ιστορία μοιάζει με ένα κουλούρι. Στην αρχή σκέφτεσαι τις διαστάσεις της. Όταν κοιτάς αυτό το κουλούρι από μακριά φαίνεται σαν μια μικρή τελίτσα, δηλαδή σαν ένα μονοδιάστατο αντικείμενο. Αν πλησιάσεις πιο κοντά μοιάζει με ένα κύκλο μεγαλώνοντας τον αριθμό των διαστάσεών του στις δύο, πράγμα που θα σου επιτρέψει και να φανείς σπουδαίος υπολογίζοντας το μήκος της περιμέτρου του. Παρατηρώντας το κουλούρι ακόμα από πιο κοντινή απόσταση, βλέπεις ότι έχει τρεις διαστάσεις και μπορείς να ζητήσεις από κάποιο μαθηματικό να βρει πόσο μεγάλη είναι η επιφάνειά του και ο όγκος του. Αν όμως φανταστείς ότι είσαι ένα μυρμήγκι που κάνει βόλτες πάνω στο κουλούρι, θα συναντήσεις βουνά, χαράδρες, και βράχους από σουσαμάκια που όλα μαζί τότε θα έχουν επιφάνεια πολύ μεγαλύτερη από αυτή που μετρήθηκε προηγουμένως για το τρισδιάστατο κουλουράκι που έχεις πάνω στο γραφείο σου. Και οι μετρήσεις αυτές θα αλλάζουν, τα μεγέθη για τις διαστάσεις του κουλουριού θα γίνονται τεράστια αν κάνεις τις παρατηρήσεις σου έχοντας το μέγεθος ενός βακτηριδίου. Εκεί που το μυρμήγκι-μαθηματικός έβλεπε ένα χαντάκι θα συναντούσες κοιλάδες με σπηλιές, εκεί που σκόνταφτε σε βράχους από σουσάμι θα έπρεπε να μετρήσεις επιφάνειες πολύπλοκων βουνών, σαν αυτούς στα Μετέωρα, γεμάτους με βαθουλώματα και εξογκώματα. Δεν ξέρεις πόσες διαστάσεις έχει αυτή η ιστορία της εξαφάνισης του Πορφύρη, είναι δύσκολο να αποφασίσεις από ποια απόσταση να την ερευνήσεις, αν πραγματικά θέλεις να την ερευνήσεις.\nΗ πρώτη σκέψη που σου πέρασε από το μυαλό ήταν να θεωρήσεις αυτά τα απρόσμενα ευρώ σαν την δίκαιη και εύλογη αποζημίωση του καθηγητή σου για τα δεδομένα της έρευνάς σας που τα εξαφάνισε μαζί του μετά από κάποια δική του παραξενιά. Σε αυτή την περίπτωση όλη αυτή η ιστορία που παρουσίασε ο Λάσκος μαζί με οι εκδοχές που υπαινίχθηκε προβάλλοντας την αλάθητη διαίσθησή του, δεν πρέπει να σε αφορούν. Η διάσταση της ιστορίας είναι όση ενός κουλουριού-τελίτσας και το μόνο που σου μένει είναι να χρησιμοποιήσεις αυτά τα χρήματα για να ανασχεδιάσεις την έρευνά σου μέχρι να μπορεί αυτή να καταλήξει κάπου. Το ίδιο όμως θα μπορούσε να σκεφτεί και να πράξει και ο γεροκτηματίας πρώην πρύτανης. Εσύ δεν θα μάθαινες ποτέ τίποτα και αυτός δεν θα έμπαινε και στον κόπο να σε διδάξει ειδικά θέματα ιστορίας του εικοστού αιώνα. Όμως αυτός αρκέστηκε να καλύψει από αυτά τα χρήματα μόνο τα αεροπορικά του εισιτήρια, παρά την ταλαιπωρία του τους προηγούμενους δώδεκα μήνες να σε ανακαλύψει και να σκηνοθετήσει αριστοτεχνικά την συνάντησή σας. Υπάρχει όμως και ένα ακόμα πρόβλημα που δεν σε βοηθάει να κρατήσεις μακρινές τις αποστάσεις σου από την ιστορία της εξαφάνισης του Πορφύρη. Γεννήθηκες περίεργος, θέλεις να ξέρεις το μήκος της περιμέτρου του κουλουριού, πόσο μεγάλη είναι η επιφάνεια και πόσο όγκο καταλαμβάνει.\nΣκέφτεσαι την οπτική του Λιάσκου στην ιστορία. Ο ιστορικός της τέχνης του τρόμου του εικοστού αιώνα, τρομοκρατημένος από το ότι τον παρακολουθούσαν, σκηνοθέτησε μια καταπληκτική παράσταση για να σε προστατέψει όπως είπε. Δεν προσδιόρισε όμως ποιος τον παρακολουθούσε και δεν έδωσε επαρκείς εξηγήσεις για να συνδέσει με κάποια λογική αυτόν που τον παρακολουθούσε με τον Πορφύρη. Υποθέτει ότι υπάρχει σχέση, δεν μπορεί να αποδείξει οποιαδήποτε σχέση με όσα είπε. Από εκείνη την εποχή πριν την Ολυμπιάδα πρέπει να γίνεται στην Ελλάδα όργιο παρακολούθησης. Φανερής και χωρίς πολύ διακριτικότητα, μέχρι και εκείνο το ιπτάμενο υπόθετο έβαλαν να κόβει βόλτες πάνω από την Αθήνα για να θυμίζει σε όλους ότι έστι δίκης οφθαλμός ον τα πανθ ορά, όπως χαρακτηριστικά είχες σχολιάσει τότε. Κάποιος έξυπνος αξιωματούχος, να ήταν μήπως ο μόνος, θα βρήκε την ευκαιρία να του πάρει όσα χρήματα μπορούσε γνωρίζοντας ότι έχει γυναίκα που ακόμα κάνει σέρφινγκ στα κύματα, πλασάροντας του για τυράκι μερικές απομαγνητοφωνημένες συνομιλίες τους. Ο Λάσκος νόμισε ότι τον παρακολουθούν για το τελευταίο μήνυμα του Πορφύρη και χλαπ, το δάγκωσε. Γιατί να παρακολουθούν όμως ένα καθηγητή του μάρκετινγκ; Η σχέση του με την επιτροπή PLP δεν δικαιολογεί παρακολουθήσεις, η προληπτική ιατρική δεν φαίνεται ότι είναι τομέας που σχετίζεται με θέματα που μπορεί να εμπλέξουν πράκτορες και μυστικές υπηρεσίες, οι υπαινιγμοί και η διαίσθηση του φαίνονται να δημιουργούν ένα σενάριο τραβηγμένο από τα μαλλιά. Τον Πορφύρη θα μπορούσαν να τον παρακολουθούν για δεκάδες άλλους λόγους, κανείς δεν γνωρίζει ακριβώς όλες του τις εξωπανεπιστημιακές δραστηριότητες. Απ’ όσα συζητήσατε βγαίνει το λογικό συμπέρασμα ότι κάποιες υπηρεσίες πράγματι υπέκλεψαν το μήνυμα της Τελευταίας Πράξης του Πορφύρη άρα κάποιοι είχαν λόγους για να τον παρακολουθούν. Και είναι αδιαμφισβήτητο γεγονός ότι κάποιοι έκαναν την Σχολή και τους κήπους της άνω κάτω για να βρουν τα ίχνη του καθηγητή και τα αρχεία του. Μακάρι να τα έβρισκαν μήπως έτσι έβρισκαν και αυτά που σου χρειάζονται για να τελειώσεις την έρευνά σου. Από την άλλη, οι υπαινιγμοί του Σοφού Γέροντα καλύπτουν λογικά κενά και δίνουν μια εξήγηση για τα δύο μηνύματα που έστειλε ο Πορφύρης πριν εξαφανιστεί. Σε αυτή τη περίπτωση, αν η ιστορία αυτή είναι πράγματι σύμφωνη με όσα υποθέτει ο Λάσκος, τα χρήματα του Πορφύρη που σου παρέδωσε είναι μέρος του μηνύματος. Στάλθηκαν για να τονίσουν την σοβαρότητα της υπόθεσης και να δηλώσουν με ένα σαφή τρόπο την επιθυμία του καθηγητή σου να εμπλακείς εσύ σε αυτή την υπόθεση για να ολοκληρώσεις, σαν ο πιο κατάλληλος, κάποιον ακόμα αδιευκρίνιστο σκοπό. Έτσι από αυτή την οπτική γωνιά που στηρίζεται στην υπόθεση ότι όλα αυτά είναι αποτέλεσμα του πανικού του Λάσκου, το κουλούρι μοιάζει σαν ένας κύκλος που δεν ολοκληρώνεται.\nΓια να δεις τα γεγονότα από πιο κοντά, θα πρέπει υποχρεωτικά να αναλύσεις τις φράσεις του αλλόκοτου μηνύματος της Τελευταίας Πράξης. Σε αυτό το μόνο που είναι σαφές είναι ότι ο Πορφύρης έκρυψε κάπου κάποια μυστικά δικά του που αν τα ανακαλύψεις θα σε οδηγήσουν και σε κάποια άλλα μυστικά που του εμπιστεύθηκαν κάποιοι αδιευκρίνιστοι τρίτοι. Δηλώνει ότι έζησε μια ζωή γεμάτη με μυστικά και τον φόβο του μην παραπέσουν αυτά σε λάθος χέρια. Αν αυτά τα μυστικά αφορούν την συμμετοχή του στην επιτροπή LPL, όπως ισχυρίστηκε ο Λάσκος, ή κάποια άλλη ερευνητική του δραστηριότητα, ενδεχομένως αυτή που κάνατε μαζί, δεν θα το μάθεις ποτέ αν δεν ανακαλύψεις την κρυψώνα του και δεν αναλύσεις αυτά που έκρυψε. Προφανώς δεν τα έκρυψε σε κάποιο δέρας που το έθαψε μετά σε κάποιο παρτέρι με μαργαρίτες της Σχολής. Δεν ξέρεις αν είχε και στο σπίτι του κήπο αλλά είσαι βέβαιος ότι αν είχε, οι «κηπουροί» δεν θα έχουν αφήσει κανένα παρτέρι του χωρίς να το έχουν ψάξει σε βάθος. Μιλάει για την άκρη κάποιου νήματος που έκρυψε σε κάποιο παρτέρι με μαργαρίτες και μετά για κάποιο κλειδί και μετά για την εικόνα της ομίχλης που πίσω της θα ανακαλύψεις αυτά που δεν ήξερε και ο ίδιος, αυτά που ανακάλυψε και θεωρεί μυστικά επικίνδυνα να πέσουν σε λάθος χέρια. Δείχνει αυτή η Τελευταία Πράξη του να είναι ένας χάρτης ενός κρυμμένου θησαυρού που για να τον ανακαλύψεις θα πρέπει να ακολουθήσεις μια συγκεκριμένη πορεία. Δεν έχεις ιδέα ποιο κλειδί είναι κάτω από το 11 για να ξεκλειδώσεις την μια άκρη του νήματος. Και τα αρχεία του Αγίου Ρόκκου, αυτό και αν δεν θυμίζει μυστικισμό των ιπποτών του μεσαίωνα και τον Κώδικα Ντα Βίντσι που έφερε στην μόδα ροδόσταυρους, μυστικές οργανώσεις σοφών επιστημόνων και κάποιες διαχρονικές συνομωσίες τους για να προστατευτούν το μυστικό των απογόνων της Μαρίας της Μαγδαλινής. Θυμάσαι ότι είχατε συζητήσει με τον Πορφύρη το επικοινωνιακό φαινόμενο του Κώδικα και του συγγραφέα του Νταν Μπράουν αλλά και την στροφή της δυτικής λογοτεχνίας την τελευταία δεκαετία προς στον μυστικισμό και σε θέματα που διαμορφώνουν την άποψη ότι ο μεσαίωνας έχει αίγλη, ότι κάποιοι προσπάθησαν στην διάρκειά του να κρύψουν την αρχαία σοφία και κάποια μυστικά που σε αυτά θα πρέπει να στραφεί η ζαλισμένη δύση για να λύσει τα σημερινά αδιέξοδά της. Η σαφής θέση που είχε πάρει ήταν ότι αυτή η τάση ήταν αποτέλεσμα των προσπαθειών του λεγόμενου σύγχρονου αντι-διαφωτισμού που ξεκίνησε αρχικά από τις συντηρητικές πολιτείες των Ηνωμένων Πολιτειών και επεκτείνεται τώρα με τις πλάτες των νεοσυντηρητικών του Μπούς σε παγκόσμιο επίπεδο με μια λυσαλαία προσπάθεια να τοποθετηθεί ξανά ο μυστικισμός στην θέση της επιστήμης. Πονηρά και από την πίσω πόρτα χρησιμοποιώντας ψευδοεπιστήμονες με σαφείς πολιτικούς και ιδεολογικούς στόχους. Δεν θα σε έβαζε ο Πορφύρης όμως σε μια τέτοια περιπέτεια. Είσαι βέβαιος ότι θα υπάρχουν εκατοντάδες εκκλησίες και μοναστήρια με το όνομα του Αγίου Ρόκκου στην Ευρώπη που ενδεχομένως στα αρχεία κάποιου μοναστηριού από τις εκατοντάδες να έχει κρύψει κάτι που, όπως λέει, εξηγεί όλα τα άλλα. Αν είναι να ακολουθήσεις μέχρι το τέλος αυτή την διαδρομή, σε βλέπω να αλλάζεις ειδικότητα και να ξοδεύεις τα επόμενα χρόνια όλα τα ευρώ που σου έστειλε σε εκδρομές με τα ΚΑΠΗ σε όλα τα μοναστήρια του Άγιου Ρόκκου στην Ευρώπη. Έτσι, με όλα αυτά τα ερωτήματα αναπάντητα, το κουλούρι σου θυμίζει με το σχήμα του τον αριθμό αυτών που γνωρίζεις για όλα αυτά. Και εκείνο το τεράστιο κενό που περικλείεται γύρω από το πασπαλισμένο με σουσάμι τρισδιάστατο όγκο του σε προκαλεί να συνεχίσεις να ψάξεις τα μυστικά που κρύβονται σε αυτή την ιστορία, ακόμα και αν θα πρέπει οι μέθοδοί που πρέπει να χρησιμοποιήσεις σε κάνουν να δουλέψεις σκληρά σαν το μυρμήγκι.\nΣκέφτεσαι τώρα για το ίδιο το κουλούρι που είναι πάνω στο γραφείο σου. Στο άφησε το πρωί πριν πάει να κάνει το εργαστήριό της. Φαντάζεσαι ότι μεταφέρει και αυτό ένα μικρό μήνυμα, σαν να σε καλεί να συνεχίσεις την ανθρώπινη επικοινωνία της περασμένης Παρασκευής με αυτό το κορίτσι για το οποίο δεν ξέρεις σχεδόν τίποτα παρά τα δυο χρόνια στο ίδιο γραφείο μαζί της και τα χρόνια πριν στα αμφιθέατρα και τις γενικές συνελεύσεις του συλλόγου των φοιτητών. Ως γνήσιος εκπρόσωπος της γενιάς σου την ψάχνεις στο ίντερνετ. Μετά από τέσσερα κλικ, στην οθόνη σου εμφανίζεται το βιογραφικό της που έχει αναρτήσει στην ιστοσελίδα των συνεργατών της σχολής και οι δημοσιευμένες της εργασίες. Ανακάλυψη πρώτη: σήμερα έχει γενέθλια, κλείνει τα τριάντα. Ανακάλυψη δεύτερη: εξειδικεύεται στο κυβερνητικό μάρκετινγκ όπως φαίνεται από τις δημοσιευμένες εργασίες της με τον καθηγητή Καραγιάννη που εποπτεύει το διδακτορικό της. Ανακάλυψη τρίτη: στην εργασία της «Στρατηγικές ανάλυσης των αποτελεσμάτων εφαρμογής των πολιτικών περιφερειακής ανάπτυξης στην κοινή γνώμη και στις επενδύσεις» κάνει αναφορές σε εργασίες του καθηγητή Στέφανο Περμούτι, που τον ανέφερε και ο Λάσκος σαν μέλος της διευρυμένης επιτροπής LPL. Ανακάλυψη τέταρτη: μιλάει άπταιστα τέσσερεις γλώσσες, εκτός από την μητρική της που την προφέρει κόβοντας τις καταλήξεις των λέξεων, είναι κάτοχος πράσινης ζώνης στο τζούντο, ήταν μέλος της προ-ολυμπιακής εθνικής ομάδας τοξοβολίας και ασχολείται ερασιτεχνικά με την ζωγραφική. Έτσι, με όλες αυτές της τις ασχολίες, εξηγείται που δεν μπορεί να μείνει κρέας απάνω της. Μάζεψες τις σημειώσεις με τις σκέψεις σου, έκλεισες τον υπολογιστή και έφυγες βιαστικά από το γραφείο μασουλώντας το κουλούρι. Σου μένει λιγότερη από μισή ώρα για να απαντήσεις στο μήνυμά του.\nΣε βρήκε ξυπόλητο στην γνωστή σου θέση αυτή τη φορά να ψάχνεις στο ίντερνετ όλα τα λήμματα με τις λέξεις κλειδιά και τα ονόματα που άκουσες από τον Λάσκο. Καλημέρισε με φανερή την έκπληξη από το γεγονός ότι σε βλέπει να δουλεύεις πάλι, που έγινε ακόμη μεγαλύτερη όταν είδε ένα τριαντάφυλλο να την περιμένει πάνω στο γραφείο της μαζί με ένα δεματάκι όμορφα τυλιγμένο με κορδέλα σε συσκευασία δώρου.\n«Είδες ποιος τα’ άφησε αυτά στο γραφείο μου Κωσταντή; Δεν έχει κανένα σημείωμα» ρώτησε.\n«Ναι, κάποιος που πιστεύει ότι αν με μισό κουλούρι δικαιούσαι ένα επίθετο που να ξεκινάει από κάπα, με ένα ολόκληρο, και μάλιστα την ημέρα των γενεθλίων σου, θα πρέπει να ακούσεις τουλάχιστον τέσσερα που να σε χαρακτηρίζουν και να ξεκινούν από το ίδιο γράμμα. Χρόνια πολλά, να τα εκατοστίσεις» απάντησες χαμογελώντας πίσω από την οθόνη.\nΈδειξε για μια στιγμή να αιφνιδιάζεται, να μην ξέρει αν θα πρέπει να κινηθεί προς το γραφείο σου ή προς τα δώρα της. Για μια στιγμή μόνο, αμέσως μετά έλαμψε ένα χαμόγελο που αυτή τη φορά έβγαινε απ’ όλο το κορμί της. Ήρθε από πάνω σου, σου ‘σκασε ένα φιλάκι στο μάγουλο, και γύρισε αμέσως προς τα δώρα στο γραφείο της για να κρύψει ένα δάκρυ που είχε προλάβει να κυλίσει.\n«Ευχαριστώ Κώστα, δεν έπρεπε. Ξέρεις, δεν είμαι συνηθισμένη σε δώρα γενεθλίων, τα τελευταία χρόνια μόνο η μάνα μου τα θυμάται και αυτά για να βρει αφορμή να μου θυμίσει ότι πρέπει να παντρευτώ για να μη της μείνω στο πάνω ράφι. Εσύ πως το’ ξερες;» ρώτησε ξετυλίγοντας την κορδέλα «και πως ήξερες βρε ζαγάρ’ ότι είχα βάλει αυτό ακριβώς το σετ με τα πινέλα ζωγραφικής στο μάτι τόσο καιρό; Με παρακολουθείς κρυφά ή μου φαίνεται;»\n«Το κουκλάρα δεν μετράει, μας τα ‘παν κι άλλοι. Άλλο βρες να ξεκινάει από κάπα. Και πώς να μην είμαι καχύποπτη όταν σε βλέπω ξαφνικά τελείως διαφορετικό, τι έγινε παιδάκι μου αυτό το Σαββατοκύριακο, κέρδισες το τζακ ποτ στου τζόκερ; Αυτά τα πινέλα πάντα τα ήθελα και όλο δεν μ’ έφτανε το μηνιάτικο. Πήγες και καταξοδεύτηκες για μισό κουλούρι, τόσο πολύ πείναγες κακότχο’μ;»\n«Εγώ λέω σήμερα επίθετα από κάπα, άσε τα δικά σου γι’ αργότερα δεσποινίς ετών τριάντα. Ναι, μπορείς να πεις ότι μου έπεσε ένα λαχείο αυτό το σαββατοκύριακο αλλά αυτό δεν έχει μεγάλη σημασία. Λοιπόν, συνεχίζω, Κριός με ωροσκόπο Καρκίνο, τρία τα κάπα μέχρι τώρα…»\n«Πολύ σωστά, αλλά δεν νομίζω να πιστεύεις εσύ σ’ αυτές τις αηδίες. Άλλο;»\n«Καλλιτέχνης του πολιτικού μάρκετινγκ, τέσσερα τα κάπα.»\n«Του κυβερνητικού μάρκετινγκ, έχει τεράστια διαφορά άσχετε. Το πολιτικό είναι για να εκμεταλλεύονται μερικοί τους αφελείς, πουλώντας τους φτιαχτές υποσχέσεις με εικόνες ξεσηκωμένες από διαφημίσεις οδοντόπαστας και με βουκολικά τοπία με μουσική υπόκρουση από Καρμίνες Μπουράνες και Δρόμους της Φωτιάς. Δεν έχει σχεδόν κανένα ερευνητικό ενδιαφέρον αυτός ο τομέας, τα έχουν βρει όλα οι Αμερικάνοι εδώ και είκοσι χρόνια και τα εφαρμόζουν ακόμα και εδώ σαν τυφλοσούρτη στις δημοσκοπήσεις και όταν φτιασιδώνουν τους υποψήφιους πριν από τις εκλογές και τους μαθαίνουν να κουνάνε τα χέρια τους σαν να είναι μαριονέτες του σύμβουλου επικοινωνίας τους. Το κυβερνητικό μάρκετινγκ είναι σχετικά νέος κλάδος, τώρα αναπτύσσεται σε επιστημονική βάση και έχει τρομερό ερευνητικό ενδιαφέρον.»\n«Και ποια προϊόντα πουλάει και διαφημίζει αυτό το νέο φρούτο του μάρκετινγκ;» ρώτησες.\n«Αν το καλοσκεφτείς, όλα τα άλλα προϊόντα που ξέρεις. Ξέρουμε ότι τις τελευταίες τέσσερις δεκαετίες έχει παρατηρηθεί στην δύση μια αλλαγή των αξιών που σχετίζονται με τα κοινωνικοπολιτιστικά χαρακτηριστικά κάθε χώρας, έτσι;»\n«Σωστά, έχω υπ’ όψη μου τι έγραψε ο Μπάτζι της Σχολής του Σικάγου σχετικά, δεν είμαι και τελείως άσχετος. Για συνέχισε, είμαι πολύ περίεργος να μάθω τι σχέση έχει με την ζήτηση όλων των προϊόντων και όλων των υπηρεσιών το ότι έχει ενισχυθεί η τάση για άτυπες σχέσεις αντί για τυπικές, ότι γίνονται σήμερα γάμοι σε ποιο ώριμες ηλικίες απ’ ότι παλιότερα, ότι το μοντέλο των σταθερών γάμων κατέρρευσε από τα όλο και περισσότερα διαζύγια, το ότι δεν αποταμιεύουμε πλέον αλλά δαπανάμε και ότι προτιμούμε την άνετη ζωή από την σκληρή δουλειά.»\n«Δεν τα είπες όλα. Προτιμάμε και τα μοντέλα της αργής οικονομικής ανάπτυξης από τα γρήγορα που είχαν κυριαρχήσει τις προηγούμενες δυο δεκαετίες, δομούμε τις κοινωνίες με βάση το άτομο αντί για την οικογένεια και ζητάμε ποιο ποιοτικά προϊόντα αντί για περισσότερα προϊόντα. Ακόμα περισσότερο την τελευταία δεκαετία, περάσαμε από τις κοινωνίες που είχαν ελάχιστη κινητικότητα σε κοινωνίες με αυξημένη κινητικότητα, σε ένα σχεδόν νομαδικό τρόπο ζωής που αποζητάει την ευχαρίστηση τώρα αντί να την περιμένει στο μέλλον. Σε κοινωνικές συμπεριφορές που καθορίζονται από τον αυτοπροσανατολισμό αντί για τον προσανατολισμό από άλλους, την ατομικότητα αντί για την συλλογικότητα αλλά και ταυτόχρονα στο να βασιζόμαστε περισσότερο στην κυβέρνηση και το κράτος από ότι τον εαυτό μας, εμπιστευόμενοι περισσότερο τις συναισθηματικές εικόνες που προβάλουν οι πολιτικοί, έχοντας υποκαταστήσει με αυτές σχεδόν ολοκληρωτικά την λογική από τον πολιτικό τους λόγο. Ειδικά μετά την ενδεκάτη του Σεπτέμβρη, έχει αρχίζει να εκφυλίζεται η αξία της ανεξαρτησίας προς όφελος της ασφάλειας. Πες μου τώρα εσύ ένα προϊόν ή μια υπηρεσία που να μην επηρεάζεται η ζήτησή του από αυτές τις αλλαγές.»\n«Και λες ότι όλες αυτές τις αλλαγές τις σχεδίασαν κάποιες ισχυρές κυβερνήσεις, κάποια πανίσχυρα κέντρα οικονομικών αποφάσεων Φρόσω;»\n«Όχι, δεν είμαι πλέον τόσο αφελής να πιστεύω σε αυτό το υπεραπλουστευτικό μοντέλο ερμηνείας. Αυτές οι αντιφατικές μεταξύ τους αλλαγές στις αξίες, που έχουν στείλει σχεδόν όλη την Αμερική και την μισή Ευρώπη στα ντιβάνια της ψυχανάλυσης, είναι το αποτέλεσμα μιας φοβερά πολύπλοκης διαδικασίας, μάλλον χαοτικής, όπου παίζουν ρόλο εκατοντάδες ιστορικοί, πολιτισμικοί, οικονομικοί και κοινωνικοί λόγοι μαζί με τις πολιτικές που ασκούν οι κυβερνήσεις. Εγώ δεν ξεχνάω και τους ταξικούς λόγους, όπως δεν παραγνωρίζω για την παγκοσμιότητα αυτών των φαινόμενων τον πολύ μεγάλο ρόλο των Μέσων Μαζικής Επικοινωνίας και των νέων τεχνολογιών που μελετάς εσύ. Στο κυβερνητικό μάρκετινγκ δεν μελετάμε τις αιτίες αυτών των αλλαγών, αυτό είναι δουλειά των κοινωνιολόγων. Εμάς μας ενδιαφέρει περισσότερο να βρούμε τρόπους που να μπορούν να μετρήσουν την αλληλεπίδραση των κυβερνητικών πολιτικών με τις αλλαγές που φέρνουν στις κοινωνικές αξίες, άρα τελικά στην ζήτηση όλων των προϊόντων ή των υπηρεσιών που επηρεάζονται από αυτές τις αλλαγές. Μερικοί προσπαθούν να φτιάξουν προβλεπτικά μοντέλα για να εκτιμούν εκ των προτέρων τις αξιακές αλλαγές και τις μεταβολές στη ζήτηση που θα φέρει μια νέα πολιτική αλλά εδώ έχουν σπάσει τα μούτρα τους πολλοί ερευνητές. Βγάζουν συνέχεια αντιφατικά αποτελέσματα που δεν επιβεβαιώνονται. Άλλοι, όπως εγώ, προσπαθούν να κατασκευάσουν μοντέλα που αξιολογούν τις πολιτικές που εφαρμόζονται σε σχέση με την αλλαγή στις αξίες που φέρνει η εφαρμογή τους στις κοινωνίες. Και όλοι όσοι ασχολούνται με αυτό τον κλάδο, χρησιμοποιούν τις ίδιες μεθόδους και τα ίδια εργαλεία καταγραφής των τάσεων στις κοινωνικές συμπεριφορές αλλά και τις ίδιες επικοινωνιακές μεθόδους για την προβολή των κυβερνητικών πολιτικών που χρησιμοποιείς και εσύ και όλοι οι άλλοι στην διαφήμιση. Κατάλαβες τώρα πλι’μ;»\n«Ένα Στέφανο Περμούτι τον ξέρεις;»\n«Φυσικά, είναι σαν να ρωτάς αν ξέρει ένας ψυχολόγος τον Φρόιντ. Κορυφή στον κλάδο αλλά μούρη μεγάλη, χωμένος σε ότι μπορείς να φανταστείς. Ξεκίνησε από το πολιτικό μάρκετινγκ ως βασικός σύμβουλος επικοινωνίας του Μπερλουσκόνι. Όταν κέρδισε τις εκλογές η Φόρτσα Ιτάλια το γύρισε στο κυβερνητικό μάρκετινγκ, δικτυώθηκε και τώρα διαπρέπει. Θεωρείται από τους πλέον έγκυρους σε ευρωπαϊκό και σε παγκόσμιο επίπεδο, ιδιαίτερα σε ότι αφορά τα ερμηνευτικά μοντέλα κοινωνικών συμπεριφορών και τα μοντέλα αξιολόγησης της εφαρμογής πολιτικών που σχετίζονται με τον περιορισμό της αξίας της ανεξαρτησίας προς όφελος της ασφάλειας. Τον άκουσα πέρσι σε ένα συνέδριο. Τι θες να μάθεις γι’ αυτόν;»\n«Ότι ξέρεις αλλά όχι τώρα» είπες.\n«Ο.Κ., σήμερα το βράδυ στο μπαράκι Αποκάλυψη στο Μετς, θα το βρεις εύκολα αν δεν το ξέρεις. Έλεγα να σβήσω τριάντα κεράκια και να κεράσω κανένα ποτό τώρα που έγινα μεγάλο κορίτσι και έφτασα στα πρώτα μου -αντα. Θα στο ‘λεγα μετά αλλά με πρόλαβες, θα σε περιμένω στις δέκα. Έλα μόνο φαγωμένος γιατί σε λίγο θα κάνω ανάληψη τα τελευταία του μήνα.»\nΗ αποκάλυψη στο μπαράκι δεν ήταν για τον Περμούτι, ότι ήξερε το είχες διαβάσει όλη τη μέρα στις ιστοσελίδες που έκαναν αναφορά στο όνομά του και στις μεταφρασμένες στα αγγλικά ερευνητικές του εργασίες. Περίμενες ότι δεν θα είσαστε μόνοι, ότι θα είχε καλέσει φίλους ή φίλες της για να σβήσει τα κεράκια των πρώτων της -αντα. Δεν απογοητεύτηκες γι’ αυτό. Σου αποκαλύφθηκε ένα κορίτσι τρυφερό και ώριμο, γεμάτο αυτοπεποίθηση και ζωντάνια που δεν ήθελε να περάσει ούτε μια στιγμή της χωρίς να την ρουφήξει μέχρι το μεδούλι παρά τις ατυχίες που την βρήκαν στα προσωπικά της, ενώ πάλευε ταυτόχρονα να νικήσει κάποιες σκιές. Κάπου εκεί γύρω στις δύο μετά τα μεσάνυχτα, αποφάσισες ότι δεν είχες κανένα λόγο να μην την εμπιστευθείς και της αποκάλυψες την ιστορία του Σαββατοκύριακου. Σας βρήκε το ξημέρωμα να συζητάτε στην πλατεία Κοτζιά ταΐζοντας τα περιστέρια της με κομμάτια από ένα πρωινό κουλούρι.\nΑναρτήθηκε από John Hadjichristos στις 2:14 μ.μ.


Κάτω Κόσμος: Απριλίου 2008\n(μιας και όλοι τη χρειαζόμαστε πάτοτε) και χρόνια πολλά σε όσους γιορτάζουν. Χμ, και κυρίως σε όσες... :)\nΑ, και μην ξεχάσουμε ότι εορτάζει και ο Σουβλακέας αύριο! :)\nΠάλι μας πρήζει ο Hades στις 9:00 π.μ. 28 έντονες διαμαρτυρίες Σχετικές καταγγελίες\nΠάλι μας πρήζει ο Hades στις 6:56 μ.μ. 5 έντονες διαμαρτυρίες Σχετικές καταγγελίες\nΠάλι μας πρήζει ο Hades στις 11:39 π.μ. 13 έντονες διαμαρτυρίες Σχετικές καταγγελίες\nΚαι το σημαντικό της ημέρας: κρίμα για τις γυναικάρες του πόλο του Ολυμπιακού, που μόλις για ένα γκολ (10-9) δεν τα κατάφεραν στον τελικό του LEN Trophy. Αξίζουν πολλά συγχαρητήρια...\nΠάλι μας πρήζει ο Hades στις 9:56 μ.μ. 15 έντονες διαμαρτυρίες Σχετικές καταγγελίες\nΠάλι μας πρήζει ο Hades στις 4:50 μ.μ. 0 έντονες διαμαρτυρίες Σχετικές καταγγελίες\nΈχει εδώ και καιρό ο Στάθης που'χει καθιερώσει κάποιες αναδρομές στην αγαπημένη μου/μας δεκαετία του 80, αυτήν στην οποίαν μεγαλώσαμε, και γενικά κατάφερνε να με βάζει στην πρίζα. Εϊχα κάνει κι εγώ 2-3 σχετικά κειμενάκια παλαιότερα, ε, δεν ήθελε και πολύ!! Το συζητήσαμε (τι συζητήσαμε δηλαδή... ένα μέηλ αλλάξαμε όλο κι όλο! Δύσκολοι και οι δύο ήμασταν!), άρεσε σαν ιδέα και τελικά προέκυψαν τα Ελληνικά 80s! Ένα ιστολόγιο που θα τα έχουμε όλα συγκεντρωμένα, όχι για να μένουμε προκολλημένοι στο παρελθόν φυσικά (θα ήταν χαζό κάτι τέτοιο άλλωστε), αλλά για να γράφουμε για όλα όσα μας άρεσαν και είτε δεν υπάρχουν, είτε δεν τα κάνουμε πια! Μα κυρίως για όλα όσα εκείνα που έχουμε λησμονήσει κι ας μην το θέλαμε!\nΤαξίδι στον χρόνο λοιπόν! Ουάου! :)\nΠάλι μας πρήζει ο Hades στις 12:10 μ.μ. 4 έντονες διαμαρτυρίες Σχετικές καταγγελίες\nΑναδημοσιεύω από την Αθηνά.\nΟ ΚΩΣΤΑΣ Κ ΕΧΕΙ ΜΙΑ ΚΑΛΗ ΙΔΕΑ ΓΙΑ ΤΑ ΠΑΙΔΑΚΙΑ ΠΟΥ ΝΟΣΗΛΕΥΟΝΤΑΙ ΣΤΗΝ ΟΓΚΟΛΟΓΙΚΗ ΚΛΙΝΙΚΗ ΤΟΥ ΑΓΙΑ ΣΟΦΙΑ, ΝΑ ΣΥΓΚΕΝΤΩΣΟΥΜΕ ΚΟΜΙΞ ΚΑΙ ΒΙΒΛΙΑ (ΟΧΙ ΠΑΙΧΝΙΔΙΑ) ΚΑΙ ΜΙΑ ΜΙΚΡΗ ΟΜΑΔΑ ΘΑ ΠΑΕΙ ΝΑ ΤΑ ΜΟΙΡΑΣΕΙ ΤΟ ΑΠΟΓΕΥΜΑ ΤΗΣ ΜΕΓΑΛΗΣ ΤΕΤΑΡΤΗΣ.\nΟΣΟΙ ΕΝΔΙΑΦΕΡΟΝΤΑΙ ΝΑ ΠΡΟΣΦΕΡΟΥΝ ΑΣ ΠΕΡΑΣΟΥΝ ΑΠΟ ΤΟ ΜΠΛΟΓΚ ΤΟΥ ΝΑ ΣΥΝΕΝΟΗΘΟΥΝ ΜΑΖΙ ΤΟΥ!\nΠάλι μας πρήζει ο Hades στις 12:03 π.μ. 5 έντονες διαμαρτυρίες Σχετικές καταγγελίες\nΔηλαδή πας να περάσεις ήρεμα ένα βράδυ χαλαρώνοντας και βλέποντας και το ματς και τι βλέπεις; Να παίζει 90 λεπτά ο Κοβάσεβιτς... Ε, τελικά ή εγώ έχω εξτρεμιστικές απόψεις για το παγκόσμιο γίγνεσθαι, ή κάτι δεν πάει καλά εδώ πέρα...\nΕντωμεταξύ κυριολεκτικά συγκινήθηκα με το γκολ του Κωνσταντίνου: εξαιρετική κίνηση, πολύ ωραίο πλασέ. Η συγκίνησή μου έγκειται στο γεγονός ότι δεν μπόρεσα να θυμηθώ άλλο πλασέ του Κωνσταντίνου (προσοχή: όχι γκολ, με πλασέ. Πλασέ σκέτο...).\nΚι ένα κουίζ για δυνατούς λύτες: μπορεί να μου πει κανείς ο Νούνιεζ πόσα γκολ και πόσες ασίστ έχει ανά συμμετοχή; Ή ακόμη καλύτερα, ανά λεπτά συμμετοχής... Διότι σήμερα πάλι σφύριξε ένα κι έβγαλε τ'άλλα δύο... Αν κάνουμε καμιά μαλακάι και τον διώξουμε με βλέπω να στρατοπεδεύω έξω από τα γραφεία του Ολυμπιακού προς ένδειξη διαμαρτυρίας...\nΕντωμεταξύ θα προσπεράσω την αποκάλυψη για τον πασίγνωστο γαύρο Γκακάτση που φυσικά πολλοί μαϊντανοί έκαναν γαργάρα και θα πάω στην ιστορία με το CAS. Το πιο εύστοχο σχόλιο το διάβασα στην σημερινή Ελευθεροτυπία: είχαμε το ΕΚΑΣ, μας προέκυψε και CAS και μάλιστα και τα δύο με αναδρομική ισχύ... Ξαφνικά το έμαθαν όλοι και παρόλο που όλοι λένε τις παπαριές τους, ουδείς ασχολείται με την ουσία της εκδικάσεως της υπόθεσης της Καλαμαριάς. Και τα πράγματα είναι πολύ απλά: η υπόθεση του Βάλνερ (όπως και διάφορες άλλες σε πανευρωπαϊκό επίπεδο που είχαν την ίδια τύχη) αντιτίθεται στην Ευρωπαϊκή Ένωση και τον νόμο περί ελευθέρας διακινήσεως και εργασίας Ευρωπαίων πολιτών στις χώρες-μέλη. Από πλευράς FIFA, υπάρχει ένας σαφής νόμος ο οποίος εφαρμόσθηκε σε όλες αυτές τις υποθέσεις. Ουιαστικά η οποιαδήποτε απόφαση του CAS (θετική ή αρνητική) θα προκύψει από το αν το Δικαστήριο θέλει να έρθει σε ρίξη με την ΕΕ. Τόσο απλό...\nΈτσι είχε βγει ουσιαστικά και η απόφαση Μποσμάν, έτσι έχουν προκύψει και μερικές άλλες "χοντρές" έκτοτε. Είναι γνωστό ότι το ποδόσφαιρο είναι μια εξαιρετικά επικερδής επιχείρηση που έχει γίνει αρκετά κώλος με αυτές τις αποφάσεις (οι οποίες ήταν όλες ορθότατες φυσικά). Το ερώτημα που αναφύεται δεν είναι αν θα εκδικάσει την υπόθεση Βάλνερ το εν λόγω δικαστήριο, αλλά το κατά πόσον θα φέρει σε νέα κόντρα ΕΕ και FIFA, διότι αυτό είναι που διακυβέυεται. Δηλαδή με τίνος νομικό πλαίσιο θα την εξετάσει; Της ΕΕ ή της FIFA; Χα! Εδώ σας θέλω...\nΌποιος είχε διαβάσει το σκεπτικό της πρωτόδικης απόφασης (που κατ' εμέ ήταν δικαιότατο και) που είχε βγει από τους δικούς μας θα το ήξερε ήδη αυτό. Η υπόθεση βέβαια δεν είναι καθόλου απλή, διότι η FIFA υποτίθεται ότι έχει βγάλει αυτόν τον νόμο για να αποφεύγει στα στησίματα αγώνων (ναι, μια ακόμη τρομερή έμπνευση.... Τώρα το κατά πόσο τα καταφέρνει είναι μια άλλη ιστορία). Όπως και να'χει, θα έχει γέλιο η υπόθεση...\nΑ, και για να μην ξεχνιώμαστε... Βάζελος και ΑΕΚ εξέφρασαν ένομο ενδιαφέρον και θα παραστούν στην υπόθεση (και ορθά έπραξαν). Φυσικά δεν είμαστε ηλίθιοι όμως να πιστέψουμε ότι το εξέφρασαν ξαφνικά σήμερα... Εξαρχής το είχαν εκφράσει, απλά τώρα το αποκάλυψαν. Είναι όπως (αυτό που είχα γράψει τότε ότι) οι μικροί είχαν πει ότι δεν θα κατέθεταν ένσταση. Αφού την κατέθεσε ο Ολυμπιακός βέβαια το είχαν πει κι εκείνοι...\nΤι ωραίο πρωτάθλημα που έχουμε, μια ακόμη έμεινε ευτυχώς...\nΠάλι μας πρήζει ο Hades στις 11:01 μ.μ. 13 έντονες διαμαρτυρίες Σχετικές καταγγελίες\nΕπιτρέπεται τέτοιο σφάλμα από τον πρόεδρο;;;;\nΠάλι καλά που δεν το'κανε στο συλλαλλητήριο. Δεν θα μπορούσαν να το φανταστώ ανάμεσα σε Ψωμιάδη και Άνθιμο και υπό το διακτριτικο βλέμα των 2 σαρισοφόρων...\nΑυτή η Ελληνοφρένεια δεν παίζεται μιλάμε...\nΠάλι μας πρήζει ο Hades στις 11:32 μ.μ. 19 έντονες διαμαρτυρίες Σχετικές καταγγελίες\nΜάλιστα... Μας έλαχε πρόσκληση από την Αθηνά λοιπόν διά να αυτοξεβρακωθούμε δημοσίως. Βέβαια δεν θα της κάνουμε τη χάρη να κάνουμε έως και στριπτήζ όπως απαίτησε, όχι τίποτε άλλο αλλά για να μην ξεσηκώσουμε το ασθενές φύλο (καθώς και τις διάφορες λούγκρες που ενδεχομένως να καραδοκούν)... :)\nΆδης, ο Άρχων του Κάτω Κόσμου. Χρειάζομαι κι άλλο εδώ πέρα;\n9 Ιανουαρίου, ημερομηνία που αναμφίβολα τιμάει ολόκληρη την ανθρωπότητα στο σύνολό της. Εκτός από το ότι χιόνιζε, είχε κι ένα φεγγάρι ναααααα (με το συμπάθειο).\nΤου Πανός, με τη φλογέρα.\nΜα φαίνεται και στην φωτογραφία. Καστανά. Κάτι ερωτήσεις ώρες, ώρες...\nΕ, προφανώς καστανά. Μα θα έβαζα ποτέ ψεύτικη φωτογραφία ρε παιδιά; Τι καχυποψία είν'αυτή επιτέλους;\nΕυτυχώς ναι. Καλώς ή κακώς το πλήρωσα, αλλά και πάλι μυαλό δεν έβαλα. Όχι ότι το μετάνοιωσα βέβαια, απεναντίας θα έλεγα. Είναι κάποιες φορές που σπας τα μούτρα σου και το χαίρεσαι με όλη σου την καρδιά, ένα πράγμα...\nΠάνω απ'όλα metal το οποίο δεν ανταλάσσω με τίποτε. Από 'κει κι έπειτα ανά τα φεγγάρια ακούω πολλά, από jazz και κλασική μέχρι πολλά άλλα. Αλλά το metal δεν συγκρίνεται.\nWe need it as a liquid in our veins instead of blood...\nΜα φυσικά το κογιότ. Δεν έχει υπάρξει μεγαλύτερη μορφή διαχρονικά στην τηλεόραση.\nΑπό Ελλάδα, μάλλον ο Γιώργος στο Ηράκλειο. Διότι εκτός Ελλάδος, άστο καλύτερα, χάνεται η μπάλα...\nΆιντε πάλι τα ίδια ρε πούστη μου...\nΘα μπορούσα να πω πολλά: απ'όταν άρχισα να καπνίζω, τσιγάρα. Απ'όταν πήρα κινητό, το αυτό. Απ'όταν αποφάσισα ότι δίχως φράγκα δεν πας πουθενά, το πορτοφόλι. Αλλά από ακόμη παλαιότερα, τη μουσική. Μουσική το πρωί στο σπίτι, μουσική στο αυτοκίνητο, μουσική με τα πόδια, μουσική το μεσημέρι, μουσική το βράδυ, τώρα μουσική και στο Παγκράτι με εκπτώσεις γνωριμίας για τους πρώτους 100 που θα προλάβουν...\n(αυτό το παλαιολιθικό αντικείμενο σας θυμίζει τίποτε;)\nΑμέτρητα βιβλία, αμέτρητα cd, αμέτρητους δίσκους. Α, και μια σημαία του Eddie... :)\nΤις αναμνήσεις μου για να τις έχω έυχερες.\nΝα μην πάω να δω;\n3 και 8\n........ ας το αφήσουμε καλύτερα. Γυναικείο είναι, γιορτάζει κάπου κοντά και έχει να κάνει με την ερώτηση 6.\nΜουσική (και ν'ακούω και να συλλέγω), ηλεκτρική κιθάρα, οι διάφορες συλλογές μου.\nΚλασικά για καφέ.\nΌλα να παν'καλά.\nΣτην κλασική Αθήνα ασυζητητί... Ζωή και κότα θα πέρναγα... :)\nΜαύρη Οχιά, Παρά Πέντε, Μαγκάιβερ.\nΟ Άρχοντας των Δακτυλιδιών, Ιντιάνα Τζόουνς, Ροζ Πάνθηρας, Η ζωή είναι Ωραία και πάμπολλές άλλες.\nΑδόκιμος όρος για έναν μουσικόφιλο. Αν υπάρχει ένα τραγούδι με το οποίο ταυτίζομαι ίσως περισσότερο από οποιοδήποτε άλλο, αυτό είναι το Ride the Sky των Helloween (μεγάλη ιστορία).\nΤίμαιος, Φάουστ, Οι Μυστικοί Αριθμοί, Το Χρονικό του Χρόνου, Το Όνομα του Ρόδου και πολλά άλλα.\nΚατά προτίμηση λυκόσκυλο. Το "σκύλος" είναι αυτονόητο... :)\nΆνετο και να μ'αρέσει.\nΜα φυσικά οι Maiden, θέλει κι ερώτημα;\nΓεμιστά (σλουρρρρρρρρρρρπ) και θαλασσινά στις περισσότερες "εκδόσεις" τους (μετά οινοσυνοδείας πάντοτε).\nΓια να γελάω τα έχω, όχι για να ταυτίζομαι.\nΑσχολούμαι με τους μαλάκες περισσότερο απ'όσο πρέπει με αποτέλεσμα συχνά-πυκνά να μου "ανεβαίνει" η πίεση.\nΓουστάρω πολύ τον χαβαλέ. Αλλά πολυ, μιλάμε...\nΑν ξέρω ότι έχω δίκιο, ρε δεν πα να κατέβει κι ο θεός ο ίδιος...\nΕίναι για τον πούτσο δηλαδή\n(συντάσσεται με οποιαδήποτε γενική ή ειδική έκφραση της καθημερινότητος)\nΒασικά μου άρεσε η αρχαιολογία, αλλά επειδή είχα ως πρότυπο τον Ιντιάνα Τζόουνς θα ήταν ανέφικτο! Οπότε, πάμε στην έτερη μεγάλη κάψα, την αστρονομία.\nΜάλλον το να βλάψω κάποιον.\nΑν και δεν τις προτιμώ, εννοείται η σπέσιαλ.\nΌποιος επιθυμεί ας πάρει τη σκυτάλη (αρκεί να μην είναι ντοπαρισμένος)...\nΠάλι μας πρήζει ο Hades στις 9:31 μ.μ. 11 έντονες διαμαρτυρίες Σχετικές καταγγελίες\nΑν και ακόμη δεν έχω συνέλθει από το διήμερο που πέρασε, δεν μπορώ να παραλείψω σε καμία περίπτωση την κριτική του μεγαλειώδους αυτού φεστιβάλ.\nΚατ' αρχήν δεν υπάρχει σύγκριση ανάμεσα στα τρία UTH. Ήταν τελείως διαφορετικά όλα τους και αυτό είναι καλό φυσικά. Αναφορικά με το UTH III, μπορώ να πω ότι μας πήρε τα κεφάλια ανηλεώς. Βέβαια έχω να πω πολλά, αλλά η κατ' αρχήν γεύση που έμεινε ήταν πως εγάμησε (για να το θέσω εις τη δημοτική δηλαδή).\nΜέρα πρώτη, 11 Απριλίου 2008\nΔυστυχώς δεν εμφανίσθηκαν. Απ'όσο ρώτησα, κάτι ακούστηκε πως ο κιθαρίστας τους έπαθε κάποιο καρδιακό επεισόδιο και ήταν στο νοσοκομείο. Μικρή η ζημιά της απουσίας τους, μπροστά στην υγεία του παιδιού. Του ευχόμαστε σύσσωμοι περαστικά και σιδερένιος.\nΤο έλα να δεις... Αυτοί εδώ θα εξελιχθούν σε μεγάλη μπάντα (ευελπιστώ). Ναι μεν δείχνουν να επικρατούν τα doom στοιχεία τους (γεγονός που δεν μπορώ να πω ότι με χαροποιεί και ιδιαίτερα, αλλά αυτό είναι άλλη ιστορία), όμως τα κομμάτια τους τόσο ως συνθέσεις, όσο και ως εκτελέσεις είναι εκπληκτικά. Εξαιρετική εμφάνιση, πολύ καλός ήχος, θετικότατη η παρουσία τους. Τα τραγούδια τους ήταν μια μίξη από το demo και του επερχόμενου πρώτου δίσκου τους. Μια ακόμη μεγάλη ελπίδα της ελληνικής σκηνής η οποία εύχομαι να μην πάει στράφι. Α, επίσης... ξεκίνησαν με το War and Pain (και ουδέν άλλο σχόλιον.....).\nΠανικός... Το τι (μουσικό) ξύλο έπεσε δεν περιγράφεται εύκολα. Τεράστια μπάντα, διεθνών προδιαγραφών ασυζητητί. Με νέο δίσκο -τον δεύτερο- στο ενεργητικό τους αποδεικνύουν ότι είναι μια σταθερή αξία της χώρας, ένα πολύ δυνατό χαρτί. Ο νέος τους δίσκος είναι πιο "αργός" σε σχέση με τον πρώτο αλλά αυτό ουδόλως με απασχολεί, δεδομένων τα τραγουδιών που περιέχει και τα οποία τσακίζουν κόκκαλα. Έπαιξαν τραγούδια από όλο το χρονικό φάσμα τους, ήτοι και από το αριστουργηματικό demo τους, και από τους 2 δίσκους και γενικά έγινε χαμός. Εκπληκτική εμφάνιση, όπως ακριβώς την περιμέναμε, από ένα πραγματικά πολύ μεγάλο συγκρότημα. Και επίσης εκπληκτική η διασκευή στο Battle Hymns των Manowar.\nΗ αλήθεια είναι ότι με έπιασε το κεφάλι μου λίγο. Πάνω-κάτω όπως τους θυμόμουν. Παρόλο που έχω μια σχεδόν έμφυτη κλίση προς τη γρήγορη μουσική, δεν μπορώ να πω ότι ενθουσιάστηκα και ιδιαίτερα. Σαν εμφάνιση ήταν εξαιρετική, με ένα έντονο συναίσθημα δεκαετίας 80 στη μουσική τους (καραχυμαδιό εν ολίγοις), γούσταραν τρελά και οι ίδιοι (οι οποίοι μάλιστα αποκάλυψαν -και δεν το γνώριζα αυτό- ότι ήταν η πρώτη φορά που βγήκαν για συναυλία έξω από τις ΗΠΑ. Μια ακόμη τεράστια επιτυχία του Μάνου αυτό) και ο κόσμος τους. Μορφή απεδείχθη ο μπασίστας ο οποίος κυριολεκτικά τα έδωσε όλα επί σκηνής. Πολύ ζωντανή εμφάνιση, όπου παρά τον "πονοκέφαλο" που μου δημιούργησε την χάρηκα.\nΚατ'αρχήν τα παληκάρια είναι μουσικάρες, αυτό είναι αναμφισβήτητο. Η εμφάνισή τους ήταν εξαιρετική και επαγγελματικότατη. Υπήρχαν στιγμές που πραγματικά πορωνόμουν, αλλά και στιγμές που με κούραζαν. Είναι λίγο μυστήριο το στύλ τους -όπως το θυμόμουν, έστω κι από τον έναν μόλις δίσκο που έχω. Οι συνθέσεις τους είναι πραγματικά εκπληκτικές, με πολλά στοιχεία από jazz ενίοτε (και ιδίως σε κάτι τέτοια σημεία ανέβαινα πάρα πολύ). Ο κιθαρίστας -ο οποίος παρεμπιπτόντως ήταν τόσο ιταλόφατσα που τον βαφτίσαμε με τον Mad Putcher αμέσως με το που τον είδαμε Τζιουζέπε Μεάτσα!- απίστευτο χέρι. Έκανε θεοπάλαβα πράγματα το παληκάρι, είχαμε χαζέψει (ως του κιθαριστικού αθλήματος αμφότεροι). Θετικότατη η παρουσία τους.\nΠολύ doom ρε παιδάκι μου. Ντάξει, τα παιδιά το κατέχουν πολύ το άθλημα και πάνω στη σκηνή ήταν εκπληκτικοί, απλά... πολύ doom. Έπαιξαν απ'όλους τους δίσκους τους, το κοινό γούσταρε τρελά και γενικά πήραν κεφάλια. But not my cup of tea...\nΚαι εγένετο της πουτάνας το κάγκελο. Θα ξεκινήσω με μπηχτή φυσικά: χαίρομαι που όλοι εκείνοι οι περίεργοι που έκαναν λόγο για "αμφιλεγόμενο line up" ψάχνουν λαγούμι να κρυφτούν. Η προχθεσινή εμφάνιση των Omen ήταν η καλύτερή τους απ'όσες έχουν δώσει στην Ελλάδα. Αν πω ότι τους καταχάρηκα, μάλλον δεν θα περιγράφω και πολύ αυτό που συνέβη. Κατ' αρχήν -αν και πιθανώς να ακουστεί ιερόσυλο- μου φαίνεται πως επιτέλους βρήκαν τον αντικαταστάτη του μακαρίτη Kimball. Εκπληκτική φωνή, εκπληκτική παρουσία και πάνω απ'όλα metal ρε γαμώτο (διότι όπως πολύ σωστά ανέφερε ο Mad Putcher, έχουμε πήξει στους καραφλούς τραγουδιστές με μούσι και όντως έτσι είναι). Ο Kenny και πάλι σε τεράστια βραδιά, τα έδωσε όλα. Συγκίνηση να βλέπεις πίσω από τα ντραμς τον Steve που ήταν και ο αυθεντικός ντράμερ. Αυτό το "αμφιλεγόμενο line up" που είχα βαρεθεί να διαβάζω από πάμπολλούς όλο αυτό το διάστημα λοιπόν μας άλλαξε τον αδόξαστο. Και πάνω απ'όλα έδειξε πως παίζεται σωστά η μουσική επί σκηνής. Το τι έλαβε χώρα, ειλικρινά δεν περιγράφεται εύκολα, σε όλα τα τραγούδια και όχι μόνο στα υπερ-άσματα. Επίσης έπαιξαν και ένα καινούριο τραγούδι ονόματι Voices το οποίο μου άρεσε πάρα πολύ. Το κλου της βραδιάς ήταν μάλλον η ασύλληπτη εκτέλεση του Teeth of the Hydra, όπου σε ένα σημείο κυριολεκτικά ανατρίχιασα: το έκοψαν στη μέση (για την ακρίβεια τη στιγμή που ξεκίναγε το τρίτο και τελευταίο "τμήμα" του τραγουδιού) και έγινε ένας "ψιλοδιάλογος" με το κοινό. Και ξαφνικά μπουκάρουν ταυτόχρονα όλοι τους και το συνεχίζουν με τον τραγουδιστή να βγάζει μια απίστευτη φωνάρα, όλα ταυτόχρονα. Απίστευτο, απερίγραπτο.....\nΗ χθεσινή συναυλία -όπως οι ίδιοι μας είπαν- ήταν αφιερωμένη στον Kimball (δεν ξέρω γιατί, αλλά και μόνο αυτό έδωσε ένα άλλο συναίσθημα στην όλη εμφάνιση). Το Play list ήταν απλά άψογο. Μπορεί να ήθελα ν'ακούσω 2-3 τραγούδια ακόμη, αλλά με αυτά που έπαιξαν αποζημιώθηκα πλήρως (εδώ μιλάμε έπαιξαν έως τα Don't Fear the Night και In the Arena, τι να λέμε μετά...). Τεράστια εμφάνιση από μια πραγματικά τεράστια μπάντα. Μέσα στην τρελή χαρά φύγαμε όλοι, και ουδείς σκεφτόταν την αναμφισβήτητη κούραση...\nΜέρα δεύτερη, 12 Απριλίου 2008\nΤούτους εδώ για doomάδες τους θυμόμουν, με στρωτό heavy προέκυψαν. Μια χαρά μπάντα, παρόλου που για κάποιους λόγους που δεν μπορώ να διευκρινίσω μου άφησαν μια γεύση ότι είναι λίγο "μοντέρνοι". Πολύ καλή προσπάθεια.\nΕκπληκτικοί οι Ιρλανδοί! Πάρα πολύ ωραίο heavy, στρωτό, κλασικό, μελωδικότατο. Ναι μεν δεν θεωρώ πως έχει κάτι το ιδιαίτερο στον ήχο για να με ενθουσιάζει, είναι όμως το στύλ τους τέτοιο που θα το ακούσεις με πολύ μεγάλη ευχαρίστηση. Εξαιρετική σκηνική παρουσία, αμεσότητα με το κοινό, πορωτική εμφάνιση, πολύ ωραία τραγούδια. Μπράβο τους.\nΩχ.... ωχωχ..... Απίστευτο ξύλο... Ιδίως ο πρώτος δίσκος των Silver Fist είναι υπέρτατο αριστούργημα. Η εμφάνισή τους ήταν πραγματικά μεγαλειώδης. Τρελή πόρωση, metal με τα όλα του. Τι άλλο θα μπορούσε να περιμένει κανείς από μια παλιά καραβάνα στο καλό και δυνατό metal; Τίποτε λιγότερο φυσικά. Πορωτικές φυσιογνωμίες όλοι τους -και ιδίως ο μπασίστας, η πλέον κλασική ισπανόφατσα!- τα έδωσαν όλα επί σκηνής και αποθεώθηκαν. Να σημειωθεί ότι τα τραγούδια τους είναι ισπανόφωνα και αυτό δίνει ακόμη μεγαλύτερη αξία στον τρόπο με τον οποίον τους αντιμετώπισε ο κόσμος. Για τους περισσότερους το κλου μάλλον ήταν η διασκευή στο Raining Blood των Slayer, για κάποιους "άλλους" όμως ήταν η διασκευή στο μέγα άσμα της πρώτης μπάντας του Silverio, των Muro (που είναι από τα πρώτα ισπανικά metal συγκροτήματα), Acero y Sangre. Προσωπικά θα προτιμούσα το Mata αλλά και το Acero μας άλλαξε τα φώτα.\nΑνεπανάληπτο... Τεράστια εμφάνιση από τους τρομερούς Γάλλους. Κατ' εμέ ήταν η εμφάνιση του διημέρου. Απλά τρομεροί. Ήρθαν, μας αποκεφάλισαν και κάθησαν ν'απολαμβάνουν τα αποτελέσματα των έργων τους. Ειλικρινά ό,τι κι αν πω δεν θα μπορέσω σε καμία περίπτωση να περιγράψω αυτό το μεγαλείο. Αν και είχαν πέράσει περίπου 5 χρόνια από την προηγούμενη (και μοναδική) εμφάνισή τους στην Ελλάδα, δεν έδειξαν να έχουν και ιδιαίτερο άγχος και αυτό διότι ήξεραν πολύ καλά τι θα έβρισκαν μπροστά τους. Και όντως το βρήκαν: την απόλυτη αποθέωση. Ξεκίνησαν ως ήταν αναμενόμενο με το Hellenic Warriors, ένα τραγούδι που είχαν γράψει ειδικά για το ελληνικό κοινό το οποίο στην προηγούμενη συναυλία τους τους είχε αποδείξει ότι το καλό metal εκτιμάται δεόντως σε τούτην εδώ τη γωνιά του πλανήτη και με το οποίο ήθελαν να μας ευχαριστήσουν όλους για την τότε υποδοχή. Μιλάμε ότι δεν έμεινε κολυμπιθρόξυλο όρθιο στο μαγαζί. Ήταν τόσο μεγάλη η ένταση που είχα εκείνη τη στιγμή, που αν και δεν είμαι σίγουρος έχω την εντύπωση ότι ο Jens πρέπει να τραγούδησε το πολύ το μισό τραγούδι: το υπόλοιπο μας επέτρεψε να το τραγουδάμε εμείς από κάτω -όχι πως τον αφήσαμε μόνο του όταν τραγούδαγε κι αυτός βέβαια. Το play list τους ήταν κυριολεκτικά άψογο, η εμφάνισή τους τέτοια που αναμφίβολα θα ζήλευαν πολλά "μεγάλα" συγκροτήματα γι'αυτό και η αποθέωση που γνώρισαν ήταν άνευ προηγουμένου. Αξίζει ν'αναφέρω ότι το όνομα "Lonewolf" ακούστηκε περισσότερες φορές απ'οποιοδήποτε άλλο, σε ολόκληρο το διήμερο. Τίποτε δεν είναι τυχαίο σε αυτόν τον κόσμο. Και εκεί που τους ανεβάζαμε εμείς, μας ανέβαζαν κι εκείνοι δείχνοντας πόσο πολύ γούσταραν. Είναι πραγματικά απερίγραπτο αυτό το συναίσθημα. Ο Damien έκανε σαν σεληνιασμένος, ο δε Jens στα μισά τουλάχιστον τραγούδια είχε σχεδόν επί μονίμου βάσεως ένα χαμόγελο ζωγραφισμένο στο πρόσωπό του και πως να μην είχε με αυτά που έβλεπε από κάτω.... Τεράστιοι...\nΜας άλλαξαν τα φώτα. Απίστευτη εμφάνιση από τον Μάνο και την παρέα του. Οι Battleroar τεράστια μπάντα και από πολλές απόψεις αδικούνται από το γεγονός ότι είναι ελληνική. Αν ήταν αμερικάνοι αυτήν την στιγμή θα τους προσκύναγε όλη η Υφήλιος -και κυριολεκτώ. Στο φεστιβάλ κυκλοφόρησε ο νέος τους δίσκος: μια συλλεκτική έκδοση digi σε περιορισμένο αριθμό αντιτύπων, που μέσα είχε και ραυτό του συγκροτήματος, αποδεικνύωντας για μιαν ακόμη φορά (διότι δεν την ξέρουμε από χθές αυτήν την τεράστια μπάντα- πως είναι και μεγάλοι μερακλήδες. Πριν πάω στην εμφάνισή τους θα ηθελα να πω 2 λόγια για τον τρίτο τους δίσκο και θα προσπαθήσω να είμαι σύντομος και περιεκτικός: γαμάει.\nΕιλικρινά όσες φορές τον έχω ακούσει αδυνατώ να πιστέψω πως έβγαλαν τέτοιο αριστούργημα. Είναι πραγματικά εξωπραγματικό. Μου'λεγε ο Μάνος χθες ότι "μας αρκεί που μας λένε όλοι οι φίλοι ότι τους αρέσει πολύ ο δίσκος". Εμένα δεν μου αρκεί φίλε Μάνο όμως. Αν με μια τέτοια δουλειά δεν έρθει η ευρωπαϊκή εδραίωση τότε ας το κλείσουμε (παγκοσμίως) το μαγαζί του metal. Αρκετές γκρουπάρες έχουμε δει να χάνονται μόνο και μόνο επειδή ήταν ελληνικές. Ως εδώ. Με αυτό που έβγαλαν οι Battleroar έχω μεγάλες απαιτήσεις από το πως θα το υποδεχθεί το κοινό εντός κι εκτός Ελλάδος. Μιλάμε για μέταλ με αρχίδια και όχι το αρχίδια μέταλ που μας πλασάρουν οι δισκογραφικές...\nΓια την εμφάνισή τους δεν θα πω πολλά. Δεν χρειάζεται άλλωστε. Ήταν οι Battleroar που όλοι μας γνωρίζουμε καλά: εμφάνιση άψογη, εκπληκτική επαφή με τον κόσμο, επαγγελματισμός και πολύ κέφι. Το τζαμάρισμα με τον Kenny στο Megaloman ήταν αναμενώμενο. Έκπληξη ήταν όμως τον τζαμάρισμα με τον Mark στη διασκευή του Isle of the Dead. Τεράστια εμφάνιση και μπράβο τους. Οι καλύτεροι και πιο άξιοι εκπρόσωποί μας στο εξωτερικό. Τα ειλικρινή μου συγχαρητήρια.\nΥπέθετα ότι θα ήταν μεγάλη εμπειρία το να τους δούμε Live και όντως ήταν. Τρελό ξύλο, απίστευτο power metal. Ο τραγουδιστής τους ήταν μια στυγνή αντιγραφή του Rob Halford βέβαια (και μιλάω στα πάντα, από εμφάνιση, κούρεμα, ξύρισμα, τρόπο τραγουδίσματος, κορώνες κλπ) αλλά αυτό ουδόλως με ενόχλησε. Το μόνο αρνητικό τους (κατ' εμέ) ότι ήταν λίγο παραπάνω επαγγελματίες απ'όσο θα ήθελα. Κατά τα λοιπά εκπληκτική εμφάνιση. Θέλω να σταθώ όμως περισσότερο στον ντράμερ τους, ο οποίος είναι μια μυθική φυσιογνωμία στον χώρο του metal (ίσως να είναι κι εκτός metal αν υπάρχει δικαιοσύνη σε αυτόν τον κόσμο). Και μιλάω φυσικά για τον τεράστιο Norm Leggio των μυθικών Psychotic Waltz. Όταν αντίκρισα στα 3 μέτρα αυτόν τον άνθρωπο ανατρίχιασα. Όσο τον παρακολουθούσα κατά τη διάρκεια της συναυλίας άνοιγα το στόμα ολοένα και περισσότερο... Τι έκανε ο άνθρωπος ρε, λες κι έπαιζε με 4 χέρια και 3 πόδια... Ιδίως το τελείωμά του ήταν απίστευτο, για να διδάσκεται σε όλους τους ντράμερ (το πως να κάνουν κάτι που δεν θα μπορέσουν να κάνουν ποτέ)... Απίστευτος....\nΕδώ να με συμπαθάτε αλλά θα βγάλω μεγάλο φτυάρι. Τρελή απογοήτευση και σε καμία περίπτωση δεν δικαιολόγησαν το γεγονός ότι ήταν δεύτερο όνομα της κυρίως μέρας του φεστιβάλ. Ναι μεν πολύς κόσμος γούσταρε, αλλά εκτιμώ όχι δικαίως. Κατ' αρχήν, οι Stormwarrior είναι ένα speed metal συγκρότημα, αυτό δεν το αμφισβητεί κανείς. Τι επέλεξαν λοιπόν για play list; Κατά κύριο λόγο τις powerιές τους. Μιλάμε για ένα συγκρότημα που έχει παίξει επί σκηνής στο παρελθόν ολόκληρο το μυθικό Walls of Jericho που είναι ίσως ο ορισμός του ευρωπαϊκού speed metal, έτσι; Μιλάμε για ένα συγκρότημα που έχει σχεδόν οικειοποιηθεί τον "εθνικό ύμνο" των απανταχού μεταλλάδων, το Heavy Metal (is the Law) από τον ίδιο δίσκο. Μιλάμε για ένα συγκρότημα που -δικαίως- έγινε γνωστό και εδραιώθηκε προμοτάροντας περισσότερο τις speed στιγμές του έναντι όλων των υπολοίπων. Κι εχθές το speed το έθαψαν με συνοπτικές διαδικασίες. Δηλαδή πάλι καλά να λέμε που έπαιξαν το Iron preyers ως τελευταίο (!) κομμάτι. Πριν τη συναυλία ήταν σχεδόν βέβαιο ότι θα έπαιζαν και το Heavy Metal (is the Law). Μετά τη συναυλία ουδείς απορούσε που δεν το έπαιξαν. Εδώ δεν έπαιξαν το Bound by the Oathe που είναι μέγα άσμα και το περίμεναν πως και πως όλοι, θα έπαιζαν και διασκευή κιόλας; Μη λέμε ό,τι θέλουμε. Γενικά, η εμφάνισή τους ήταν λίγο ψυχρή, λες και έκαναν αγγαρεία που ήρθαν να παίξουν. Μεγάλη η απογοήτευσή μου, για το συγκρότημα που περίμενα πως και πως να δω και το οποίο δεν δικαιολόγησε τις προσδοκίες μου ούτε στο ελάχιστο.\nΤο να βλέπεις τον Mark "The Shark" Shelton, αυτόν τον ζωντανό μύθο της metal μουσικής, επί σκηνής είναι μια τεράστια και ανατριχιαστική εμπειρία από μόνη της (δεδομένου μάλιστα ότι τις προηγούμενες φορές που είχαν έρθει δεν είχα καταφέρει να πάω). Επιβλητική φυσιογνωμία που στο μυαλό σου γίνεται ακόμη μεγαλύτερη όσο σκέφτεσαι τι έχει κάνει μέσα στην μουσική αυτός ο άνθρωπος... Η εμφάνισή τους ήταν εκπληκτική. Πολύ ζωντανή -αν και δεν περιμέναμε κάτι λιγότερο φυσικά. Ήξεραν πως να ξεσηκώσουν τον κόσμο, με τον οποίον έδειξαν πως έχουν μια σχέση φίλων και όχι συγκροτήματος-οπαδών. Δεν είναι τυχαίο πχ το γεγονός ότι πάμπολλες φορές μέσα στο καμίνι του An ο τραγουδιστής Bryan έδωσε στον κόσμο να πιει νερό, ή τον κατέβρεξε για να δροσιστεί (όπως έκανε μέχρι και ο ίδιος ο Mark κάποιες φορές). Αλλά δυστυχώς... ως εκεί. Το play list ήταν λίαν επιεικώς άθλιο. Περιμέναμε όλοι ν'ακούσουμε από τα παλιά και ακούσαμε τι; Το Avatar, το Flaming Metal Systems, το Necropolis και το Road of Kings. Ντάξει, έπαιξαν και κάποια απο το Deluge καθώς και από το Mystification αλλά η απογοήτευση ήταν τεράστια: ούτε το Metal, ούτε το Dreams of Eschaton, ούτε το Veils of Negative Existence, ούτε το Crystal Logic (έλεος γαμώτο, έλεος...), ούτε το Metalstorm, ούτε το Fires of Mars, ούτε πόσα ακόμη. Ναι, δεν διαφωνώ ότι γουστάρουν να παίζουν από τα καινούρια όπως είπε ο Mark, το θέμα είναι όμως και τι γουστάρει ν'ακούει ο κόσμος. Και το γαμήδι δηλαδή, δεν έπαιξαν και τίποτε από το Out of the Abyss κιόλας...\nΠροσωπικά κουράστηκα πάρα πολύ από τους Manilla. Δεν ήταν μόνο τα τραγούδια από τους τελευταίους 3 δίσκους τους, ήταν και το μπλα-μπλα επί σκηνής το οποίο από ένα σημείο κι έπειτα κατήντησε υπερβολικό. Τουλάχιστον, πάλι καλά που από πλευράς εμφανίσεως όντως μας αποζημίωσαν.\nΠάμε τώρα σε κάποια γενικά σχόλια.\nΤο φεστιβάλ είχε τεράστια επιτυχία (που το είχαμε "όλοι" άγχος, είναι η αλήθεια). Αν στα δύο προηγούμενα ήμασταν "οι γνωστοί", οι της "οικογενείας" δηλαδή, το ΙΙΙ ομολογουμένως μάζεψε πολύ περισσότερο κόσμο. Επίσης ήρθαν πολύ περισσότεροι ξένοι από τις προηγούμενες φορές: αν και υπήρχαν οι κλασικές φιγούρες κάποιων Γάλλων και Γερμανών που ξέραμε κι από τα 2 προηγούμενα, αυτή τη φορά ήρθε ακόμη περισσότερος κόσμος. Χώρες προελεύσεως πάμπολλες: Βουλγαρία, Πολωνία, Τσεχία, Ισπανία, ακόμη κι από Σουηδία. Επίσης πολύ μεγάλη ήταν και η "ιταλική απόβαση" (όπου εθεάθη και ο τραγουδιστής των Holy Martyr αλλά δεν τον πρόλαβα στο τσακ γαμώτο!). Το εξαιρετικά ευχάριστο ήρθε από πλευράς εισιτηρίων: την πρώτη μέρα ήταν καμιά 400ριά άτομα (ενώ τα παιδιά υπολόγιζαν προ φεστιβάλ καμιά 300ριά), τη δε δεύτερη καμιά 500ριά (ίσως και παραπάνω) και η επιτυχία είναι πραγματικά τεράστια, αφού με την ελάχιστη οργάνωση που διαθέτουμε κυριως από το απίστευτο φιλότιμο 2-3 ατόμων, όπως του Μάνου των Battleroar που το διοργανώνει όλο αυτό καθώς και του Γρηγόρη της Eat Metal που είναι πάντοτε αρωγός στην πράξη και όχι στα λόγια, πιάσαμε σε εισιτήρια το Keep It True που και μόνο ως σκέψη είναι εξωπραγματική. Αφενός οι Γερμανοί είναι στο κέντρο της Ευρώπης πράγμα που τους βοηθάει για επισκέψεις από το εξωτερικό, αφετέρου έχουν πολύ καλύτερη οργάνωση (στα πάντα), μα το σημαντικότερο όλων, το ΚΙΤ είναι φεστιβάλ που ξεκίνησε το 2003 και έκτοτε με 2 κάθε χρόνο έχουν γίνει 10. Το πρώτο sold out KIT (και μιλάμε για sold out 500 ατόμων) ήταν το πιο πρόσφατο. Το Up the Hammers λοιπόν, με τη μόλις τρίτη παρουσία του σε 3 χρόνια έπιασε ήδη το ΚΙΤ κάνοντάς μας όλους υπερήφανους, μα κυρίως εκείνους που το διοργάνωσαν και ήταν διαχρονικά από πίσω του.\nΤα προβλήματα που υπήρξαν σε αυτό το UTH δεν ήταν λίγα. Δεν ήταν μόνο η ακύρωση της τελευταίας στιγμής από τους Dantesco -αυτό ήταν το λιγότερο. Το An ήταν κυριολεκτικά καμίνι. Υπήρχαν στιγμές που γινόσουν παπί δίχως να έχεις κουνηθεί καν. Το σημαντικότερο ήταν όμως στον ήχο: τα περισσότερα γκρουπ είχαν προβλήματα στην αρχή των εμφανίσεών τους, είτε στην κιθάρα, είτε στα φωνητικά. Βέβαια μετά το πρώτο -άντε δεύτερο- τραγούδι τα προβλήματα έπαυαν να υφίστανται, αλλά το θέμα αυτό πρέπει να προβληματίσει λίγο προκειμένου να το διορθώσουμε, όχι τόσο επειδή το φεστιβάλ δείχνει να παγιώνεται για τα καλά, αλλά καθαρά για την παρτη μας, για να γουστάρουμε εμείς καθώς απολαμβάνουμε την αγαπημένη μας μουσική.\nΘα κλείσω με τις κουβέντες του Γρηγόρη πριν του Manilla. Αφού ευχαρίστησε τον κόσμο που έδωσε το παρόν ζήτησε από τον κόσμο να κρατήσει ζωντανό αυτό το φεστιβάλ επειδή είναι το μοναδικό metal φεστιβάλ που γίνεται στην Ελλάδα και είναι όντως έτσι. Το ότι διάφοροι μυστήριοι μας πλασάρουν σαν φεστιβάλ αυτά τα συνοθυλεύματα σήψης και παρακμής "των τριών συγκροτημάτων" δεν συνεπάγεται ότι είναι και φεστιβάλ. Όπως επίσης, μην ξεχνάμε πως εμείς με 50 ευρώ απολαύσαμε 14 συγκροτήματα (δίχως να υπολογίζω τους Dantesco), ενώ τα φεστιβάλ των "τριών" σου ζητούν κατοσταρούμπες. Και δεν το συζητάω για την διαφορά στην ποιότητα η οποία είναι τουλάχιστον αβυσσαλέα, έτσι;\nΚαι του χρόνου καλά να είμαστε, διότι το πανηγύρι δεν σταματάει εδώ. Χαλάλι η κόπωση, αποζημιωθήκαμε τα μάλα. Εύγε σε όλα τα παιδιά. Και μιας και είπα για του χρόνου, καλά θα κάνουμε να αρχίσουμε να μαθαίνουμε και λίγα... γαλλικά. Διότι ιδίως η προφορά είναι πολύ δύσκολη αν δεν ξέρεις τη γλώσσα... χεχεχε...\nWe are bound to metal\nForever we Hail Hellenic Warriors\nΓεια σου ρε Μάνο!\nΠάλι μας πρήζει ο Hades στις 12:29 μ.μ. 15 έντονες διαμαρτυρίες Σχετικές καταγγελίες\nΝαι, για τις πυρκαϊές μιλάω, για τις οποίες θα ήθελα να πω 2-3 πράγματα. Βασικά το σημαντικό είναι η πρόληψη, στην οποίαν συνήθως πάσχουμε (σώπα...), οπότε τουλάχιστον ας ξέρουμε 2-3 πράγματα για την αντιμετώπισή τους.\nΊσως τα περισσότερα να φανούν άσχετα, αλλά μόνο άσχετα δεν είναι.\nΘα ξεκινήσω με δυο λόγια για το τι είναι μια φωτιά.\nΚατ' αρχήν η φωτιά για να ξεκινήσει χρειάζεται κάποιους παράγοντες, ακριβώς όπως για να φτιάξουμε μια μακαρονάδα χρειαζόμαστε μακαρόνια, νερό, μια χύτρα και μια κουζίνα. Και ποιοι είναι αυτοί οι παράγοντες; Χονδρικά, είναι η καύσιμος ύλη (πχ ξύλα, ξερόχορτα κλπ), το οξυγόνο και η θερμότητα (πχ, ύπαρξη φλόγας). Με αυτά τα τρία στοιχεία μαζί, είναι δυνατόν να υπάρξει φωτιά. Δίχως ένα από αυτά τα τρία, αδύνατον. Η "διαδικασία" με την οποίαν λαμβάνει χώρα μια φωτιά είναι πάνω-κάτω η εξής: η θερμότητα βοηθάει στην ανάφλεξη, για την οποίαν καταλύτης είναι η ύπαρξη οξυγόνου, με αποτέλεσμα μέσω μιας "χημικής" αντίδρασης να δημιουργείται καύση της ύλης. Φανταστείτε λοιπόν αυτούς τους παράγοντες σαν αλυσίδα.\nΠαρόλο που ο περισσότερος κόσμος το αγνοεί, όταν προσπαθούμε να σβήσουμε μια φωτιά στην πραγματικότητα προσπαθούμε να επενεργήσουμε σε έναν από αυτούς τους τρεις παράγοντες. Με ποιον σκοπό; Μα, να "σπάσουμε" την αλυσίδα της φωτιάς. Ας υποθέσουμε ότι καίγεται ένας κάδος με απορρίματα. Η λογική λέει ότι θα πάμε να ρίξουμε νερό. Στην αυτήν περίπτωση επενεργούμε στην θερμότητα της καύσεως, όπου εκμεταλλευόμενοι την χαμηλή θερμοκρασία του νερού, ρίχνουμε τη θερμοκρασία στην εστία της πυρκαϊάς. Έτσι, η πυρκαϊά σβήνει.\nΤρόποι αντιμετώπισης πυρκαϊάς υπάρχουν πολλοί πχ, καλύπτοντας με χώμα το υλικό που καίγεται (απομονώνουμε το οξυγόνο από τη φλεγόμενη ύλη), πετάγοντας το φλεγόμενο υλικό μέσα σε νερό (απότομη ψύξη και ταυτόχρονη απομόνωση οξυγόνου) κλπ. Πολλές φορές όμως η πυρκαϊά (που τρόπον τινά είναι ένας ζωντανός οργανισμός) μπορεί να δράσει με περίεργους τρόπους. Περίεργους, ένεκα της δικής μας αγνοίας φυσικά.\nΑν δούμε φερ'ειπείν ένα μπετόνι βενζίνης να φλέγεται, καλά θα κάνουμε να απομακρυνθούμε τρέχοντας διότι η βενζίνη εκτός από εξαιρετικά εύφλεκτη είναι ιδιαίτερα πτητική και εκρηκτική, γι'αυτό τα υγρά για να σβήσουν χρειάζονται ειδικά χημικά. Πολύ δύσκολα σβήνουν με κάποιον συμβατικό τρόπο. Το πετρέλαιο απεναντίας δύσκολα αρπάζει, αλλά αν αρπάξει, την κάτσαμε. Πάντως περίπτωση πυρκαϊάς σε υγρά είναι λίγο σπάνιο φαινόμενο (για ανοικτό περιβάλλον), αλλά την αναφέρω για λόγους "αρχείου" περισσότερο, μιας και όλοι θα έχουμε ακούσει για τηγάνια που ξεχάστηκαν σε αναμένο μάτι της κουζίνας και τα έκαναν κολυμπιθρόξυλο: το χειρότερο που μπορούμε να κάνουμε σε μια τέτοια περίπτωση είναι να ρίξουμε νερό. Το νερό καθώς πέφτει προς το τηγάνι αυτόματα αυξάνει απότομα και αλματωδώς τη θερμοκρασία του ομε αποτέλεσμα τα μόριά του να αυξάνουν την "απόστασή" του και σχεδόν να διαχωρίζονται. Έτσι, το υδρογόνο ουσιαστικά αυταναφλέγεται και γι'αυτό παρατηρούμε να πιάνει απότομα φωτιά (και μάλιστα η φλόγα να πιάνει στιγμιαία μεγάλη έκταση κιόλας, γεγονός που οφείλεται σε αλυσιδωτή αντίδραση). Στην περίπτωση του τηγανιού, απλά το παίρνουμε προσεκτικά και το αφήνουμε κάπου έξω (σε αυλή ή μπαλκόνι), μακρυά από ο,τιδήποτε άλλο που να μπορεί ν'αρπάξει φωτιά και απλώς περιμένουμε να κρυώσει.\nΑς επιστρέψω στα δάση όμως, διότι αυτά με καίνε (καθώς θα καούν πάλι, αν και ήδη έχουν καεί αρκετά).\nΑς υποθέσουμε ότι βλέπουμε μια πυρκαϊά, η οποία δεν φαίνεται να είναι μεγάλη. Θέλω να πω, η έκτασή της είναι τέτοια που να μπορεί να αντιμετωπιστεί σε πρώτη φάση από 2-3 άτομα. Υπάρχει κάτι πολύ σημαντικό που πρέπει να ξέρουμε: ακόμη κι αν δεν σταθεί εφικτή η κατάσβεση, καλό είναι να προσπαθήσουμε να την κρατήσουμε όσο το δυνατόν πιο περιορισμένη γίνεται, και αυτό διότι η πυρκαϊά συνήθως μεταφέρεται με ρυθμούς γεωμετρικής προόδου (διπλασιασμού ανά μονάδα χρόνου δηλαδή), οπότε το να καθυστερήσουμε μια πυρκαϊά έστω και για 5-10 λεπτά είναι χρονικό διάστημα πολύ πιο πολύτιμο απ'όσο μπορεί να νομίζουμε. Με τι να την καθυστερήσουμε όμως; Μα με ο,τιδήποτε έχουμε διαθέσιμο. Με φτυάρι μπορούμε να πετάμε χώμα. Μπορούμε να πάρουμε κλαδιά που καίγονται και να τα μεταφέρουμε σε κάποιο ασφαλές σημείο (όπου δεν θα υπάρχει κίνδυνος να δημιουργηθεί νέα εστία). Μπορούμε να καλύψουμε μια μικρή επιφάνεια γρήγορα με μια κουβέρτα και να αρχίσουμε να χοροπηδάμε πάνω της. Μπορούμε να κόψουμε ένα κλαρί με πυκνή φυλλωσιά και να "χτυπάμε" τις φλόγες μέχρι να σβήσουν (αν και αυτή η τακτική θέλει ταχύτητα, διότι μπορεί να δράσει αντίθετα και αντί να σβήσουμε τη φωτιά να της διοχετεύουμε περισσότερο οξυγόνο). Μπορούμε να ρίξουμε νερό με μια απλή μάνικα. Γενικά, η αντιμετώπιση μιας φωτιάς απαιτεί γρήγορα αντανακλαστικά, στοιχειώδεις γνώσεις, μεγάλη προσοχή και προπάντων αυτοσχεδιασμό.\nΠου στοχεύουμε όμως; Χαμηλά. Δηλαδή στο "επίκεντρο" της φλόγας, εκεί που λαμβάνει χώρα η χημική αντίδραση της φωτιάς. Δεν έχει κανένα νόημα να προσπαθήσουμε να καταπολεμήσουμε το πάνω μέρος της φωτιάς. Όλη η "διεργασία" γίνεται χαμηλά. Εκεί δηλαδή πρέπει να πετάμε το νερό, εκεί αποσκοπούμε καλύπτωντας με μια κουβέρτα κλπ. Ως επίσης, αν η φωτιά "φεύγει" δεν έχει κανένα απολύτως νόημα να την κυνηγάμε από πίσω. Η σωστή αντιμετώπιση όμως δεν γίνεται ούτε κατά μέτωπον, παρά "πλαγιομετωπικά". Φυσικά όλες αυτές οι περιπτώσεις αναφέρονται σε πολύ μικρής εκτάσεως φωτιές, εκεί δηλαδή όπου και δίχως πυροσβεστικό όχημα μπορεί να κάνει κάτι μια μικρή ομάδα μη εξειδικευμένων ανθρώπων. Σε μια μεγάλη φωτιά δηλαδή, αν και οι βασικές αρχές σε γενικές γραμμές παραμένουν ίδιες, πολλές επιμέρους λεπτομέρειες αλλάζουν και αυτό είναι κάτι που πρέπει να γίνει κατανοητό.\nΥπάρχουν πολλές λεπτομέρειες που έχουν άμεση σχέση με μια φωτιά και που εκείνη τη στιγμή ουδείς έχει τη δυνατότητα (μα και την πολυτέλεια) να σκεφτεί, όπως το ότι δεν πρέπει να χρησιμοποιούμε μέσα που είναι εύφλεκτα. Αυτονόητο θα μου πείτε, αλλά σε στιγμές πανικού (διότι η φωτιά είναι ένα φυσικό φαινόμενο που δημιουργεί μεγάλο πανικό) το μυαλό βραχυκυκλώνει συνήθως. Μια κουβέρτα δηλαδή, πρέπει να είναι μάλλινη και όχι συνθετική. Ως επίσης ό,τι είναι υγρό δεν είναι και νερό, μπορεί να είναι και λάδι. Ή -για να δώσω και μιαν άλλη έκταση- μια μικρή φωτιά είναι εξαιρετικά επικίνδυνη αν πνέουν ισχυροί άνεμοι (και ισχυροί όχι για τα μέτρα του ανθρώπου, αλλά για τα μέτρα της φωτιάς...) αφού η φωτιά θα μπορεί να λάβει μεγάλες διαστάσεις μέσα σε δευτερόλεπτα, ή ακόμη χειρότερα ν'αλλάξει διεύθυνση. Και όμως, παρόλο που όλες αυτές οι συνιστώσες ουσιαστικά περιορίζονται στο πλαίσιο της κοινής λογικής, είθισται αν μας διαφεύγουν, ή πιο σωστά να τις αγνοούμε πλήρως, με αποτέλεσμα πολλές φορές παρά την αναμφισβήτητα καλή μας θέληση να κάνουμε τα πράγματα χειρότερα. Είπα και πιο πάνω, και επιμένω, ότι δεν είναι πολλές οι γνώσεις που απαιτείται να έχουμε, αρκεί όμως να τις γνωρίζουμε καλά και να είμαστε πολύ προσεκτικοί.\nΚάποια άλλα φαινόμενα που παρουσιάζει μια φωτιά και που συνήθως δε γινεται αντιληπτή η σημασία τους είναι και τα εξής:\n-ο καπνός. Γνωστή η παροιμία πως όπου υπάρχει καπνός υπάρχει και φωτιά. Αγνοούμε όμως ότι ο καπνός είναι πολύ ύπουλος και επικίνδυνος, αλλά δεν είναι της παρούσης να αναφέρω τους λόγους. Αρκεί να γνωρίζουμε πως επειδή ο καπνός πάντοτε φεύγει προς τα πάνω, καλό είναι να απομακρυνομαστε όσο το δυνατόν περισσότερο σκυφτοί (όχι περισσότερο από το "επιτρεπώμενο" όμως) για να αναπνέουμε καλύτερα.\n-η απώλεια προσανατολισμού. Αν δεν ξέρουμε καλά μια περιοχή, καλό είναι να μην κάνουμε πολλές μαγκιές. Μέσα σε συνθήκες πανικού ο προσανατολισμός μπορεί να χαθεί πολύ εύκολα.\n-η θερμότητα της φωτιάς. Αν πλησιάσουμε πολύ σε μια φωτιά μπορεί να πάθουμε μεγάλες ζημιές δίχως καν να το περιμένουμε: από τα γυαλιά ηλίου που φοράμε, τα οποία όπως και όλα τα μεταλλικά αντικείμενα που μπορεί να έχουμε πάνω μας θα λειτουργήσουν ως συσσωρευτές θερμότητας και θα μας προκαλέσουν εγκαύματα, από τον αναπτήρα ή το κινητό τηλέφωνο που είναι πολύ πιθανό έως και να εκραγούν, από συνθετικά ρούχα τα οποία μπορεί να λιώσουν πάνω μας κλπ.\n-το μέσον μετάδοσης της φωτιάς. Το ξεραμένο πούσι από τα δέντρα πχ λειτουργεί σχεδόν ως πυρίτιδα με αποτέλεσμα την ταχύτατη εξάπλωση. Ομοίως επενεργούν "ευεργετικά" τα σκουπίδια, ξερόκλαδα, "απεριποίητοι" αγροί με ξερόχορτα κλπ. Η έκφραση απορίας, δηλαδ,ή, "μα πως εξαπλώθηκε τόσο γρήγορα, ούτε που κατάλαβα" συνήθως είναι -συγγνώμη που θα το θέσω έτσι- χαζή και αυτό διότι είμαστε τόσο αφελείς που δεν μπορούμε να συνειδητοποιήσουμε πως τα πάντα γύρω μας, ακόμη ένα "χαλάκι" από πευκοβελόνες ύψους 5 εκατοστών είναι δυνάμει πυριταποθήκες. Γενικά το μέσον μετάδοσης όμως είναι μια κουβέντα μεγάλη που θα κρατήσω για κάποιαν άλλη στιγμή.\nΓενικά πρέπει πάντοτε να θυμόμαστε ότι η φωτιά δεν είναι μόνο αυτά που βλέπουμε, αλλά και αυτά που ΔΕΝ βλέπουμε (και που συνήθως δεν μπορούμε να φανταστούμε κιόλας).\nΠως σας φαίνονται οι πυρκαϊές; Λίγο αγγούρι, ε; Είναι. Πολύ μεγάλο κιόλας.\nΑκριβώς επειδή είναι απρόβλεπτες και επικίνδυνες. Ακριβώς επειδή χρειάζονται συνδυασμό ιδιοτήτων (γνώση, προσοχή, δημιουργηκότητα, άμεση επέμβαση κλπ). Ακριβώς επειδή για την πυρκαϊά τα πάντα είναι το φυσικό της περιβάλλον, το οποίο "αναπροσαρμόζει" στις ορέξεις της, κι έτσι όταν εμείς πάμε να τη σβήσουμε ουσιαστικά προσπαθούμε να την αποκόψουμε από το φυσικό της περιβάλλον.\nΑπό μιαν άποψη δηλαδή δεν εκπλήσσομαι που πολύς κόσμος προτιμάει να κατεβαίνει σε διαδηλώσεις για το περιβάλλον αντί να γίνεται δασοπυροσβέστης, ούτε που οι περισσότεροι γονείς προτιμούν να δουν το καμάρι τους διορισμένο σε καμια Εφορία αντί για την Πυροσβεστική. Πέραν του ότι καλό είναι να έχουμε κάποιες γνώσεις όμως, μήπως υπάρχει και άλλος τρόπος;\nΝαι, μιλάω για την πρόληψη, αυτήν τη μισητή και σιχαμερή λέξη...\nΔιότι μέσω της πρόληψης, μπορούμε να γλυτώσουμε από περιπέτειες. Τι σημαίνει πρόληψη; Τα πάντα.\nΌπως δεν πετάω τσιγάρα στο πάτωμα του σπιτιού μου, έτσι μπορώ να σταματήσω να τα πετάω και έξω από το παράθυρο του αυτοκινήτου. Όπως δεν πετάω σκουπίδια χύμα μέσα στο σπίτι μου, μπορώ να μην τα πετάω και στα δάση. Όπως αν δω κάποιον να αφήνει τα σκουπίδια του έξω από την πόρτα μου θα του την πω, έτσι μπορώ να κάνω κι αν δω κάποιον να το κάνει στην εξοχή. Όπως θα φωνάξω την αστυνομία αν συνεχίσει να το κάνει, έτσι μπορώ να κάνω και για ένα δάσος. Όπως θα βάλω σκούπα και θα ξεσκονίσω μέσα στο σπίτι μου, έτσι μπορώ να ξεχορταριάσω και τον κηπο μου ή ένα κομμάτι ανοικτής γης. Και όπως θα μαζέψω τα σκουπίδια του καθαρισμού αντί να τ'αφήσω χύμα, έτσι δεν υπάρχει λόγος ν'αφήσω τα ξερόχορτα χύμα στο ανοικτό περιβάλλον. Και πάει λέγοντας. Δεν είναι δύσκολα, μήτε τ'ακούμε για πρώτη φορά. Ενώ όμως θα ασχοληθούμε με το σπίτι μας, για το περιβάλλον έχουμε την απαίτηση ν'ασχοληθούν οι "άλλοι". Κοινώς, αυτό που απουσιάζει σταθερά και διαχρονικά είναι η θέληση.\nΜε λίγα λόγια, η πρόληψη δεν είναι κάτι το δύσκολο, το εξεζητημένο, κάτι που δεν γνωρίζουμε τι να κάνουμε και πως να το κάνουμε. Πρόληψη είναι αυτά που ήδη κάνουμε και που ξέρουμε καλά όλοι μας. Το σπίτι μας το προσέχουμε, το περιβάλλον γιατί να μην το προσέχουμε;\nΑν όσοι είχαν μαζευτοί στις περσυνές διαδηλώσεις για το περιβάλλον, είχαν διαλέξει την Πάρνηθα αντί για το Σύνταγμα ξέρετε πόσο διαφορετικά θα μπορούσαν να είανι τα πράγματα; Αλλά τι να λέμε μετά, όταν στη μια περίπτωση έχουμε κανονίσει και καφέ ή ποτό για μετά, ενώ στην άλλη μετά βίας θα μπορούμε να πάμε να πέσουμε κατάκοποι για ύπνο...\nΣε πρώτη φάση, αυτά.\nΠάλι μας πρήζει ο Hades στις 1:16 μ.μ. 11 έντονες διαμαρτυρίες Σχετικές καταγγελίες\nΝα δεις που το'χω βάλει... Περιβάλλον, Πήρ'ανάποδες\nρε πούστη μου..... 12-8 αποκλειστήκαμε στο πόλο......\nΓια ένα ρημάδι γκολ........\nΦτου σου, διάολε..................\nΠάλι με την τεράστια εμφάνιση μείναμε. Και φέτος ήμασταν το φαβορί γαμώτη μου, μέσα.....\nUPDATE: Μας άλλαξε τα φώτα η ΤΣΣΚΑ .Καλές οι ελπίδες και οι ευχές, αλλά ήταν αναμενώμενο. Απίστευτη ομάδα οι Ρώσοι. Λογικά θα το πάρουν κιόλας. Το θέμα είναι τι γίνεται με'μάς...\nΚαι εννοώ για του χρόνου.\nΚατ'αρχήν πρέπει οπωσδήποτε να κλείσει ο Παπαλουκάς. Θα μου πεις ότι θέλει μια περιουσία. Το ξέρω, αλλά από το να τα σκάμε σε διάφρους τυχάρπαστους, κάλλιο να πάρουμε τον καλύτερο play maker στην Ευρώπη που είναι και γαύρος κιόλας (αλλά ας όψεται ο Κόκκαλης που δεν του έκανε...). Ο Σχορτσιανίτης έχει την τελευταία του ευκαιρία να αποδείξει αν είναι μπασκετμπολίστας ή πιστός του Μέγα Σουβλακέα. Μπουρούσης: παικτάρα και ψυχάρα, ότι πρέπει για τον Θρύλο. Πρίντεζης, παρομοίως. Βασιλόπουλος, απλά το μεγαλύτερο ταλέντο που έχουμε βγάλει μετά τον Διαμαντίδη. Η πεντάδα πρέπει να ξεκινάει από αυτόν. Βασιλειάδης: παικταράς αλλά θέλει δουλειά ακόμη. Μαυροκεφαλίδης: στην καθισιά του μπορεί να χώσει 25άρα. Το πρόβλημα είναι ότι από τον παίκτη του θα φάει 24, ήτοι δεν κάνουμε δουλειά έτσι. Ο Γουντς είναι παικταράς και καλό θα είναι να μείνει, ο Γιαννακης θα τον βάλει στο λούκι του. Γκρηρ: ουστ. Παικταράς δε λέω, αλλά οι παίκτες που θέλουν μια μπάλα μόνοι τους είναι για το γκολφ, όχι για το μπάσκετ. Τσακαλίδης: κρέας από τα ελάχιστα. Για την ακρίβεια, απ'αυτά που ήδη έχουν αρχίσει αν σαπίζουν αν και είναι καιρό στην κατάψυξη. Ίσως να έχει βασιλική σφραγίδα πάνω του, ήτοι πολυκαιρισμένος και δίχως πρωτεϊνες. Τεόντοσιτς: το παληκάρι έχει απίστευτο μυαλό, είναι αλεπού. Βλέπει το γήπεδο αμφιθεατρικά σαν αετός. Χώνεται σε κουλά σημεία σαν γάτα. Το πρόβλημα είναι ότι για την ώρα οι επιλογές του είναι τόσο ηλίθιες που βρωμάνε σαν κουνάβι... Έχει τα φόντα να γίνει το καλύτερο play maker στην Ευρώπη, αλλά όχι ακόμη. Θέλει πολλή δουλειά. Ματσε: με προβληματίζει. Είναι από τους τελευταίους καμικάζι του ευρωπαϊκού μπάσκετ, αλλά δεν έχει αποδώσει ένεκα των πολλών τραυματισμών. Μπλάκνευ: καλός παίκτης, αλλά όχι για βασικός. Καφκής-Παπαμακάριος, νομίζω πρέπει να μείνουν. Με λίγα λόγια θέλουμε έναν άσσο πρώτης γραμμής, ένα δυάρι και ένα πεντάρι. Σε πρώτη φάση...\nΚαι όπως έγραφε κάπου εδώ μέσα πρόσφατα ο geokalp, του χρόνου ίσως το καλύτερο διαρκείας να είναι στο ΣΕΦ. Οι Αγγελόπουλοι κάνουν μιαν εκπληκτική προσπάθεια και δεν πρέπει να μείνει δίχως υποστήριξη, και δη, την καλύτερη. Ομοίως και για τον Γιαννάκη...\nΚαι μιας και έχει γίνει πολύς ντόρος για το ότι μας έχει ξεπατώσει η διαιτησία στα 2 τελευταία ματς, ένα έχω να πω: ας μην είχε αφήσει στο έλεος του θεού την ομάδα ο Κόκκαλης επί μια δεκαετία, να μην μας έγδερναν... Τα υπόλοιπα είναι γαι την λαϊκή κατανάλωση.\nΤουλάχιστον ας προκριθεί η Σάλκε σήμερα. Διότι η Μάντσεστερ θα προκριθεί σίγουρα...\nΠάλι μας πρήζει ο Hades στις 6:27 μ.μ. 8 έντονες διαμαρτυρίες Σχετικές καταγγελίες\nπροσπαθώντας να περάσει ευχάριστα η ώρα βγάζοντας κανά ριφάκι στην κιθάρα, και συγκεκριμένα το παρακάτω της εισαγωγής, αρχίζεις να εκνευρίζεσαι διότι ενώ είναι τόσο απλό -μα τόσο απλό- έχει τέτοια τρομακτική παραμόρφωση που πολύ απλά δε βγαίνει, μα με την καμία όμως....\nΚαι ξαφνικά..... ντοϊιιιιιιινγκ.... σπάει η η μι... Ε, είναι να μην αρχίσεις τα μπινελίκια μετά;\n(παρεμπιπτόντως, διαχρονικά απίστευτη κομματάρα από μια διαχρονικά ασύλληπτη δισκάρα... Αυτό το metal έχει βγάλει ρε παιδί μου... πωπωπωπωπωωωωωωω.....)\nThe fires are burning deep down in hell the warlords are ready to rise\nForces of evil angels of sin bloodlust and hate in their eyes\nNations lie wait in the fear of their death standing one foot in the grave\nSatan pronounces let death be to all that none of the living are saved\nHellbound the horsemen ride let there be death to all\nRide through the burning skies see that no one survives\nSend their souls to hell - Let there be death\nNuclear warfare raging on earth destruction the ultimate key\nLife termination the only reward no living beyond his decree\nBodies turn vapour a ghost of the past the souls are delivered to hell\nSatan pronounces let death be to all the warlords are under his spell\nBlinding light the fireball illuminates the sky\nDeath force captive of the cloud that lurks above\nSearing heat the fires coalesce into a storm\nNo retreat Satan holds the power of the gods\nSatan stands watching alone in his ground he laughs with a deafening cry\nEvil and hatred vengeance and death the fires are burning the sky\nEarth is now wasteland infernal hell nothing but darkness remains\nSatans awaiting to regain the crown return it to hell's dark domain\nΠάλι μας πρήζει ο Hades στις 6:13 μ.μ. 0 έντονες διαμαρτυρίες Σχετικές καταγγελίες\nσε αυτό εδώ το κείμενο της Αθηνάς. Αν και πιθανώς να κρύβει κάποια δόση υπερβολής, καλό είναι να ξέρουμε τι μας γίνεται (και ιδίως τι μπορεί να γίνεται στα δύστυχα τα ζώα).\nΑ, και που'στε... Υπάρχουν και μηνύσεις, έτσι; Και η αφαίρεση ζωής των ζώων δεν είναι φθορά περιουσίας όπως μέχρι πριν κάποια χρόνια, αλλά θεωρείται αφαίρεση ζωής και είναι κακουργηματική πράξη.\nΠάλι μας πρήζει ο Hades στις 2:17 μ.μ. 22 έντονες διαμαρτυρίες Σχετικές καταγγελίες\nΠάλι μας πρήζει ο Hades στις 1:44 μ.μ. 2 έντονες διαμαρτυρίες Σχετικές καταγγελίες\nέχω αγοράσει ένα cd από κάτι γερμαναράδες ονόματι Boomerang. Για την ακρίβεια είναι ο τρίτος τους δίσκος υπό τον τίτλο Sounds of Sirens.\nΚαι έχω πάθει τρελή πλάκα...\nΟ πρώτος τους δίσκος -Weaveworld- που είχε βγει το 2002 με είχε αφήσει με ανοικτό το στόμα (ασύλληπτη δισκάρα, διαχρονικά από τους αγαπημένους μου), όπου μεταξύ άλλων είχε ίσως και τα καλύτερα δεύτερα φωνητικά που έχω ακούσει ποτέ μου από συγκρότημα. Ο δεύτερος δίσκος, Ballance of Hate (2005) αν και δεν είναι άσχημος ήταν αρκετά κατώτερος του πρώτου τους (από πολλές απόψεις αναμενώμενο και λογικό, αφού αν έβγαζαν αντίστοιχο αριστούργημα θα μιλάγαμε για συγκρότημα-φαινόμενο) και λίγο καιρό πριν βγήκε και ο τρίτος τους δίσκος.\nΤον οποίον δεν το κρύβω ότι αντιμετώπισα με λίγη καχυποψία. Στο μαγαζί λοιπόν καθόμουν με τον Μήτσο και το σχολιάζαμε...\n-Λες να'ναι καλό;\n-Δε νομίζω, μου είπε. Λογικά μέτριο θα είναι.\n-Δεν το ακούμε;\nΚαι μείναμε κάγκελο...\nΤρελή δισκάρα. Όχι σαν το πρώτο τους, αρκετά διαφορετικό και πολύ πιο ώριμο, αλλά απίστευτη δισκάρα... Τόσο τρελή δισκάρα που αποφάσισα να κάνω και ολόκληρη καταχώρηση εδώ μέσα! Ποιος τη χάρη σας λοιπόν, θα ακούσετε και 2 απίστευτα άσματα...\n(ΥΓ. conspire..... εκπληκτική λέξη.....)\nWar machines drawing near relentlessly ten thousand to one overmatch\ndiscouraged troops their end is nigh the battle is now on the edge\nineffable terror noone will be spared they all reach the border of hope\nindomitable courage catches their hearts that is not the end of the road\nThe order is clear\nnoone will ever surrender\n(This is a night to remember)\nOverpowerful enemy lurks in the shades and derides the doubting men\nhacked down bodies cover the field overwhelmed by a battering ram\nthe resistance doesn't want to break nevertheless because justice stands over the crimes\nthe chance for liberty produces an over-human force - truful a meaningful time\nAfter the battle when the smoke has cleared - the surviving souls lie awake\nsuddently the sound of sirens is heard - announcing that battle's ahead\nIn a fraction of a second night falls and blackness cover us\nwhere do we go now? Noone knows noone left to trust\nour pityful creation is waiting ruthless in the dark\npicking up the scent of all victims that wear the mark\nI am only the assistant of a genius scientist\nchased away from university, no longer able to carry that risk\nHerbert West's his name, he calls himself re-animator\nwithin the meaning of mankind we had to become tomb-raiders\na dear price for our desire\na critter so unnuturally forged of Fire\nIn the beginning the experiments were foredoomed to failure\nbecause for the best results we had to pick them up earlier\nonly the freshest corpse would be able to live again\nunfortunately the consequence of eternal pain


Ανακοίνωσε την πρώτη της μεταγραφή η Κύμη! |\nΑνακοίνωσε την πρώτη της μεταγραφή η Κύμη!\nPublished Date: Ιουν 11, 2018\nΤην πρώτη της μεταγραφή ενόψει της νέας σεζόν ανακοίνωσε η Κύμη.\nΗ ομάδα του Γιάννη Καστρίτη, λοιπόν, συμφώνησε με τον Ρόντερικ Κάμφορ, ο οποίος τη χρονιά που πέρασε, αγωνίστηκε σε Λέουβεν και Τουρόβ.\nΣε 25 παιχνίδια στο πρωτάθλημα της Πολωνίας, ο 26χρονος γκαρντ είχε κατά μέσο όρο 11,7 πόντους και 4,4 ασίστ.\n«Η ΚΑΕ Γυμναστικός Σύλλογος Κύμης ανακοινώνει την συμφωνία της με τον αθλητή Roderick Camphor, ο οποίος την σεζόν 2018/19 θα αγωνίζεται με την φανέλα της ομάδας μας.\nΤο πρώτο μεταγραφικό απόκτημα της Κύμης για την νέα περίοδο είναι 26 χρονών (γεννημένος στις 20 Μαρτίου 1992), έχει ύψος 1,91μ. και αγωνίζεται ως play maker και ως shooting guard. Ο Αμερικάνος αθλητής άρχισε την περασμένη σεζόν στο βελγικό πρωτάθλημα με την Leuven, όπου έπαιξε 9 ματς πριν μετακομίσει στην Πολωνία και την Turow Zgorzelec. Εκεί σε 25 παιχνίδια σημείωνε κατά μ.ο. 11,7 πόντους(με 47% στα τρίποντα) και έδινε 4,4 ασίστ. Στο παρελθόν ο Camphor αγωνίστηκε επαγγελματικά στην Γερμανία με την Bayer Leverkusen και την Hamburg Towers και στην Λιθουανία με την Nevezis, ενώ στην Αμερική έπαιξε στο κολλέγιο Highland Community και στο Southwestern Oklahoma State.\nΜε την απόκτηση του Roderick Camphor αρχίζει ουσιαστικά η υλοποίηση του αγωνιστικού σχεδιασμού του κόουτς Καστρίτη και της διοίκησης του ΓΣ Κύμης ενόψει της σεζόν 2018/19, με στόχο η ομάδα μας να είναι το ίδιο συγκροτημένη και δυνατή όπως και στην περσινή εξαιρετική της παρουσία στο πρωτάθλημα της Basket League».\n← Εντυπωσιακές εικόνες από την άσκηση «Καταιγίς 2018» του Πολεμικού Ναυτικού- ΒΙΝΤΕΟ\nΜαξίμου: Αυτή είναι η συμφωνία για το Σκοπιανό – “Βόρεια Μακεδονία” η ονομασία →


Χώρος δεξιώσεων γάμου, βάπτισης και πάρτυ κοντά στο Λουτράκι\nHome » ΚΟΙΝΩΝΙΚΕΣ\nΓΑΜΟΣ ~ ΒΑΠΤΙΣΗ ~ PARTY\nΜε φόντο τη μοναδική, ανεξερεύνητη φύση της Λιμνοθάλασσας Ηραίου, το Ypanema αποτελεί ένα μαγευτικό σκηνικό για μια κομψή και απέριττη γαμήλια δεξίωση δίπλα στο κύμα και κάτω από τα αστέρια του καλοκαιρινού ουρανού.\nΈνας χώρος φτιαγμένος από υλικό ονείρων, μία λίμνη που μοιάζει με νησί και μία ονειρεμένη παραλία. Το λευκό αναμειγνύεται αρμονικά με το μπλε και το όλο το σκηνικό θυμίζει πίνακα ζωγραφικής. Η γαμήλια δεξίωση σας έχει άρωμα θαλασσινής αύρας και το πάρτυ της ζωής σας λαμβάνει “μυθικές διαστάσεις”.\nΣαν να είστε σε νησί αλλά και συνάμα τόσο κοντά στην Αθήνα , απολαύστε την κάθε στιγμή, εντυπωσιάστε τους καλεσμένους σας με την κομψότητα και την άρτια οργάνωση της πιο σημαντικής ημέρας της ζωής σας και κερδίστε τις εντυπώσεις.\nΟ Γάμος των Ονείρων σας γίνεται πραγματικότητα!\nΣτο Ypanema αναλαμβάνουμε τη συνολική διοργάνωση της γαμήλιας δεξίωσής σας.\nΟι εξειδικευμένοι συνεργάτες μας θα σας παρουσιάσουν μεγάλη γκάμα διαθέσιμων υπηρεσιών και θα σας προτείνουν λύσεις που ανταποκρίνονται στις επιθυμίες σας.\nΒάπτιση δίπλα στο κύμα!\nΤο Ypanema αποτελεί το ιδανικό σκηνικό για τη διοργάνωση μίας ιδιαίτερης βάπτισης, αντάξιας των προσδοκιών σας για αυτή την τόσο σημαντική ημέρα για την οικογένειά σας.\nΟι ευρύχωρες εγκαταστάσεις του Ypanema μπορούν να φιλοξενήσουν δεξιώσεις βαπτίσεων για λίγους ή πολλούς καλεσμένους. Υπάρχει η δυνατότητα για υλοποίηση της εκδήλωσης την ώρα που επιθυμείτε, μεσημέρι, απόγευμα ή βράδυ και ο χώρος μπορεί να προσαρμοστεί ανάλογα με την ώρα υλοποίησης της εκδήλωσης. Το μυστήριο μπορεί τελεστεί σε κάποια κοντινή εκκλησία ή μονή, ενώ υπάρχει και η δυνατότητα παραδοσιακής βάπτισης μέσα στη θάλασσα!\nΚάθε λεπτομέρεια είναι σημαντική για μία επιτυχημένη εκδήλωση! Στη διάθεσή σας θα βρείτε μία λίστα διαθέσιμων υπηρεσιών που μπορούν να καλύψουν τις ανάγκες κάθε εκδήλωσης.\nΜεγάλη ποικιλία σε διαθέσιμα μενού Finger-Food, Buffet ή Σερβιριστά\nWelcome drink, Πακέτα με ποτά, χυμούς & αναψυκτικά, Open Bar\nΘεματική διακόσμηση – στολισμός παραλίας\n& πολλές ακόμη υπηρεσίες που μπορούμε να σας παρέχουμε κατόπιν συνεννόησης.\nΜε ατελείωτο κέφι και χορό!\nΟ χώρος και οι υπηρεσίες μας είναι στη διάθεσή σας για οποιαδήποτε άλλη κοινωνική εκδήλωση θέλετε να εορτάσετε με λίγους ή πολλούς προσκεκλημένους. Παιδικά πάρτυ, Ονομαστικές Γιορτές ή Γενέθλια, Bachelor’s Party με δραστηριότητες στη θάλασσα, πάρτυ Αρραβώνων, επέτειος γάμου… όποια και αν είναι η περίσταση, το Ypanema θα την κάνει αξέχαστη!\nΔείτε τις Media Galleries που ακολουθούν!\nΠαρουσίαση Ypanema Weddings\nΈνας μυθικός γάμος, ένα όνειρο γίνεται πραγματικότητα!\nΚλείστε την Ημερομηνία\nΑποστείλετε το request & θα έλθουμε σε επικοινωνία μαζί σας για όλες τις λεπτομέρειες!


ΜΗΝ ΑΜΕΛΕΙΤΕ ΝΑ ΣΥΜΠΛΗΡΩΝΕΤΕ ΤΟ ΕΡΩΤΗΜΑΤΟΛΟΓΙΟ ΑΡΤΕΜΙΣ - Κυνηγός & Φύση Οnline\nΑρχική›ΚΥΝΗΓΕΤΙΚΕΣ ΟΡΓΑΝΩΣΕΙΣ›ΕΡΓΟ ΚΥΝΗΓΕΤΙΚΩΝ ΣΥΛΛΟΓΩΝ›ΜΗΝ ΑΜΕΛΕΙΤΕ ΝΑ ΣΥΜΠΛΗΡΩΝΕΤΕ ΤΟ ΕΡΩΤΗΜΑΤΟΛΟΓΙΟ ΑΡΤΕΜΙΣ\nΑπό την Κυνηγετική Ομοσπονδία Μακεδονίας και Θράκης (http://www.hunters.gr)\nΗ κυνηγετική περίοδος 2013-2014 πλησιάζει στο τέλος της, ενώ για κάποια θηράματα έχει ήδη τελειώσει. Σιγά σιγά αρχίζουμε να ετοιμάζουμε τον εξοπλισμό μας για την εξαμηνιάια αποθήκευσή του μέχρι τον επόμενο Αύγουστο που αν όλα πάνε καλά θα βγούμε ξανά για κυνήγι.\nΓια να «πάνε όλα καλά» όμως, υπάρχει η ανάγκη οι κυνηγοί να μπορούμε να αποδείξουμε στις αρχές πως η πληθυσμιακή αφθονία των θηρεύσιμων ειδών είναι τέτοια που μπορούμε και του χρόνου να κυνηγήσουμε χωρίς αναίτιους περιορισμούς και απαγορεύσεις. Και αυτό γίνεται μόνο μέσα από τη συμπλήρωση του Ερωτηματολογίου Άρτεμις, της Κυνηγετικής Συνομοσπονδίας Ελλάδος.\nΜε βάση τα παραπάνω, η Κυνηγετική Ομοσπονδία Μακεδονίας Θράκης, καλεί τα μέλη της αλλά και όλους τους κυνηγούς των θηραμάτων για τα οποία έχει λήξει η σεζόν, να συμπληρώσουν και να αποστείλουν το ερωτηματολόγιο Άρτεμις. Θυμίζουμε πως η αποστολή του ερωτηματολογίου Άρτεμις γίνεται δωρεάν και αρκεί να το βάλετε στο σχετικό φάκελο με το πληρωμένο τέλος και να το ρίξετε σε ένα ταχυδρομικό κουτί ή να το φέρετε στα γραφεία του Συλλόγου σας.\nΌσοι κυνηγοί δεν εφοδιάστηκαν με το ερωτηματολόγιο όταν παρέλαβαν την άδεια θήρας τους, μπορούν να το κάνουν και σήμερα περνώντας από τα γραφεία του Συλλόγου τους.\nΑΝ ΠΑΛΙ ΔΕΝ ΒΡΟΥΝ ΕΡΩΤΗΜΑΤΟΛΟΓΙΑ τότε μπορούν να το ζητήσουν στέλνοντας μήνυμα στο e-mail της Ομοσπονδίας μας (nfo@hunters.gr) για να το στείλουμε ταχυδρομικώς. Το κυνήγι περνά δύσκολες μέρες και πληθαίνουν οι φωνές που χωρίς λόγο επιχειρούν να το περιορίσουν.\nΑς βοηθήσουμε όλοι την Κυνηγετική Συνομοσπονδία Ελλάδος, που κάθε Καλοκαίρι δίνει τη δική της μάχη για να εκδοθεί χωρίς αναίτιους περιορισμούς η νέα Ρυθμιστική για να συνεχίσουμε την αγαπημένη μας δραστηριότητα. Ο «αυτόματος πιλότος» δεν εξυπηρετεί τα κυνηγετικά μας θέματα, πρέπει ο κάθε κυνηγός να συμπληρώνει το Αρτεμις, και ασφαλώς όλα τα μέλη των Διοικητικών Συμβουλίων.\nΑς στείλουμε λοιπόν φέτος συμπληρωμένο όλοι το Ερωτηματολόγιο Άρτεμις.Σας θυμίζουμε ότι τα στοιχεία των ερωτηματολογίων είναι απόρρητα και οι μόνοι που έχουν πρόσβαση είναι η επιστημονική ομάδα του προγράμματος!\nΤο πρόγραμμα «Αρτεμις» είναι μια διαρκής μελέτη καταγραφής της κυνηγετικής κάρπωσης και παρακολούθησης των θηραματικών πληθυσμών. Διανύει τώρα τον εικοστό χρόνο της ζωής του, είναι έργο της Κυνηγετικής Συνομοσπονδίας Ελλάδας και εκπονείται από τετραμελή ομάδα επιστημονικών συνεργατών της. Ονομάστηκε «Αρτεμις» προς τιμήν της κυνηγέτιδας θεάς και προστάτιδας του κυνηγιού, επειδή αποτελεί την πρώτη μελέτη πανελλήνιας εμβέλειας που έχει ως αντικείμενο το κυνήγι.\nTagsΆρτεμιςερωτηματολόγιοερωτηματολόγιο ΆρτεμιςΚυνηγετική Ομοσπονδία Μακεδονίας και ΘράκηςΚυνηγετική Περίοδος 2013-2014Κυνηγετική Συνομοσπονδία ΕλλάδοςΚυνηγετικοί Σύλλογοι\nΜΕ ΜΕΓΑΛΑ ΠΡΟΒΛΗΜΑΤΑ ΣΥΝΕΧΙΖΕΤΑΙ ΤΟ ΠΡΟΓΡΑΜΜΑ ΕΝΕΡΓΗΤΙΚΗΣ ΠΑΡΑΚΟΛΟΥΘΗΣΗΣ ΤΗΣ ΛΥΣΣΑΣ\nΚ.Σ. Βέροιας: Απολογισμός δραστηριοτήτων\nΣΥΛΛΗΨΗ ΕΠΙΤΗΔΕΙΟΥ ΜΕ ΗΧΟΜΙΜΗΤΙΚΗ ΣΥΣΚΕΥΗ ΣΤΗΝ ΠΕΡΙΟΧΗ ΤΩΝ ΓΙΑΝΝΙΤΣΩΝ\nO Κ.Σ. Δελβινακίου – Πωγωνίου πάντα παρόν στην προστασία του περιβάλλοντος


Ποιες είναι οι αιτίες που προκαλούν «υπογονιμότητα» στην γυναίκα; - NestosPressNestosPressΠοιες είναι οι αιτίες που προκαλούν «υπογονιμότητα» στην γυναίκα; - NestosPress\nΤο «σύνδρομο Άσερμαν» κατά το οποίο υπάρχουν συμφύσεις – στο εσωτερικό της μήτρας, η ύπαρξη (δύο τραχήλων) στη μήτρα και η ανεπαρκής ωορρηξία (συνήθως από ύπαρξη «πολυκυστικών ωοθηκών») είναι οι σημαντικότερες αιτίες. Είναι όμως πιθανό να παρουσιαστούν και προβλήματα στις σάλπιγγες.\nΕνδέχεται επίσης η γυναίκα να πάσχει, όπως αναφέραμε προηγουμένως ακόμα και από σύνδρομο «πολυκυστικών ωοθηκών» – που σημαίνει ότι και οι δύο ωοθήκες της δεν κάνουν ωορρηξία ή κάνουν σπανίως, είτε από μία πολυκυστική ωοθήκη που δεν εμποδίζει την άλλη την υγιή να κάνει ωορρηξία. Μπορεί εξάλλου και η ωοθήκη που πάσχει να κάνει ωορρηξία, αλλά συνήθως το ωάριό της δεν είναι καλής ποιότητας.


Το μελισσόχορτο και οι ευεργετικές του ιδιότητες | ΠΕΡΙΒΑΛΛΟΝΤΙΚΗ ΥΓΙΕΙΝΗ & ΔΗΜΟΣΙΑ ΥΓΕΙΑ\n← Άρση απαγόρευσης κολύμβησης–αλιείας, στην θαλάσσια περιοχή του κόλπου Ηρακλείου\nΝέος Οδηγός για τους Καταναλωτές : Αντί για αλάτι, μυρωδικά βότανα →\nΤο μελισσόχορτο και οι ευεργετικές του ιδιότητες\tPosted on Φεβρουαρίου 24, 2015\tby Αντώνης Παπαδάκης της Κλεοπάτρας Ζουμπουρλή, μοριακής βιολόγου, medlabnews.gr\nΤο μελισσόχορτο ή lemon balm είναι επίσης γνωστό ως μελισσόφυλλο ή μελισσοβότανο ή αγριομέλισσα ή μελιττίς ή μελισσάκι ή κιτροβάλσαμο. Ανήκει στην οικογένεια των χειλανθών (lamiaciae) και η επιστημονική του ονομασία είναι Melissa Officinalis Τα φύλλα του μοιάζουν με εκείνα της μέντας αλλά βγάζουν ένα γλυκό και ελαφρώς λεμονάτο άρωμα. Κατά τη διάρκεια του καλοκαιριού «γεννά» μικρά λευκά άνθη, γεμάτα νέκταρ, τα οποία προσελκύουν τις μέλισσες. Από τα άνθη του φυτού οι μέλισσες φτιάχνουν ένα από τα καλύτερα μέλια.\nΗ μυρωδιά του βοτάνου αυτού οφείλεται στο αιθέριο έλαιο που περιέχει κιτράλη, κιτρονελλάλη, λιναλοόλη και γερανιόλη.\nΚατά το μεσαίωνα χρησιμοποιούσαν το μελισσόχορτο για να φτιάχνουν ελιξίρια νεότητας.\nΉταν γνωστό στην αρχαιότητα και αναφέρεται από τους Πλίνιο, Θεόφραστο και Διοσκουρίδη με τις ονομασίες μελόφυλλον, μελίτταιον και μελίτιον. Για περισσότερο από 2000 χρόνια, το μελισσόχορτο ήταν πολύτιμο συστατικό πολλών ελιξηρίων της ζωής, ενώ ήταν ιδιαίτερα αγαπητό στον τον Αβικέννα, Άραβα γιατρό του 11ου αι. Επί αιώνες ήταν δημοφιλές ως αποτελεσματική θεραπεία για τη μελαγχολία, το λήθαργο, την κακή μνήμη, αλλά και ως βοήθημα για την αποκατάσταση της νεανικής «ζωτικότητας». Οι μοναχοί του μεσαίωνα έβαζαν μελισσόχορτο μέσα σε «τονωτικά» που «ανακούφιζαν την καρδιά», για να δυναμώσουν την καρδιά και να τονώσουν τη διάθεση. Το νερό των Καρμελιτών, – ένα παρασκεύασμα του 17ου αι. που έφτιαχναν οι μοναχές του τάγματος των Καρμελιτών για δυναμωτικό και κατευναστικό των νευρικών πονοκεφάλων και της νευραλγίας, συνδύαζε μελισσόχορτο με φλούδα λεμονιού, μοσχοκάρυδο και ρίζα αγγελικής.\nΤο μελισσόχορτο είναι πολυετής πόα με πασαλώδη ρίζα. Προτιμά τα βαθιά και καλά στραγγιζόμενα εδάφη, τις σκιερές τοποθεσίες και δεν αντέχει στη ζέστη και τον ήλιο. Για το λόγο αυτό χρειάζεται τακτικό πότισμα, ιδιαίτερα κατά τη διάρκεια του καλοκαίρι.\nΤο φυτό είναι ιθαγενές της νότιας Ευρώπης και της περιοχής της Μεσογείου, αλλά σήμερα καλλιεργείται σε όλο το κόσμο. Έχει ύψος 70 με 150 εκατοστά.\nΠεριέχει ευγενόλη, σιτράλη Α & Β, κοπαίνη, καφεικό οξύ, θυμόλη, ουρσολικό οξύ, λιναλοόλη, λουτεολίνη, ροσμαρινικό, γερανιόλη, γερανιάλη, καρυοφυλλένιο και\nσιτρονέλα. Στα τελευταία τρία αποδίδεται και το άρωμά του.\nΤο μελισσόχορτο είναι γνωστό για την αντισπασμωδική, αντιφλεγμονώδη και αντιμικροβιακή του δράση. Η αντιβακτηριακή και αντισταμινική του δράση καθιστά το μελισσόχορτο άριστη θεραπεία για μολύνσεις και αλλεργίες, όπως ο αλλεργικός κατάρρους, το έκζεμα και οι φλεγμονώδεις παθήσεις των ματιών.\nΣυμβάλλει στη μακροζωία επειδή είναι σωματικό και πνευματικό διεγερτικό.\nΤονώνει την καρδιά και το κυκλοφορικό σύστημα προκαλώντας διαστολή των περιφερειακών αγγείων, μειώνοντας έτσι την πίεση του αίματος.\nΘεωρείται πολύ σημαντική η συμβολή του στην καταπολέμηση των ιών. Έρευνες επιβεβαιώνουν μάλιστα την αποτελεσματικότητά του σε περιπτώσεις επιχείλιου έρπητα.\nΜπορεί να χρησιμοποιηθεί σε εμπύρετες παθήσεις όπως η γρίπη.\nΑνακουφίζει τους σπασμούς του πεπτικού σωλήνα και χρησιμοποιείται στη φυσώδη δυσπεψία. Τονώνει το πεπτικό σύστημα και είναι καλό χωνευτικό, ιδιαίτερα σε κακή χώνεψη από νευρικότητα. Μελέτες έδειξαν πως η κατανάλωση του προστατεύει από τα έλκη. Πιο συγκεκριμένα, η κατανάλωση Μελισσόχορτου φάνηκε να αυξάνει την έκκριση προσταγλαδίνης Ε2 (prostaglandin E2) και βλεννίνης από τον οργανισμό και τη μείωση της έκκρισης οξέων.\nΈχει αντικαταθλιπτικές ιδιότητες και είναι ιδιαίτερα χρήσιμο σε νευρικές κρίσεις, νευρασθένειες, υστερίες. Πρόκειται για φυτό εξαιρετικά αποτελεσματικό σε περιπτώσεις αϋπνίας, έντονου στρες, έντασης και ευερεθιστότητας, ενώ μπορεί να βοηθήσει ακόμα και άτομα με κατάθλιψη, χάρη στις καταπραϋντικές και χαλαρωτικές του ιδιότητες. Κλινικές μελέτες έδειξαν πως η δράση του αυτή οφείλεται, κατά κύριο λόγο, στοροσμαρινικό οξύ (rosmarinic acid) που περιέχει το βοτανο (και όχι στα αιθέρια έλαια όπως υποστηρίζουν αρκετοί). Πρόσφατη συστηματική έρευνα σε φοιτητές έδειξε πως η κατανάλωση Μελισσοχορτου μείωνε σημαντικά το stress κατά τη διάρκεια των εξετάσεων – οδηγώντας σε καλύτερη συγκέντρωση και επιδόσεις (για ως και 6 ώρες μετά τη κατανάλωση).\nΜειώνει το άγχος και τη μελαγχολία επειδή επηρεάζει το τμήμα του εγκεφάλου που σχετίζεται με την ψυχική διάθεση.\nΕίναι σπασμολυτικό, σε νευραλγίες προσώπου, δοντιών και αυτιών. Επίσης ρυθμίζει τα έμμηνα σε περιπτώσεις δυσμηνόρροιας και πόνων.\nΘεωρείται καλό τονωτικό του εγκεφάλου και εφιδρωτικό. Το μελλισόχορτο καθαρίζει το μυαλό, αυξάνει την αντίληψη και ενισχύει τη μνήμη, έχει αποδειχθεί βοηθητικό σε ασθενείς με Αλτσχάιμερ.\nΧάρη στην ιδιότητά του να δρα κατά των πόνων στις νευρικές απολήξεις, το μελισσόχορτο συστήνεται σε ανθρώπους με πονοκεφάλους, ημικρανίες και άλλους πόνους (π.χ. πόνοι περιόδου, πονόδοντος, εντερικοί κολικοί).\nΤο βάλσαμο του μελισσόχορτου θεωρείται επίσης ότι ηρεμεί τον υπερκινητικό θυρεοειδή αδένα (νόσος Graves).\nΙδανικό για δίαιτα.\nΤέλος, θεωρείται ιδιαίτερα χρήσιμο σε αμοιβάδες και άλλα παράσιτα των εντέρων.\nΔράση κατά του έρπητα\nΕρευνητές του πανεπιστημίου του Μέριλαντ ανακάλυψαν ότι το μελισσόχορτο είναι αποτελεσματικό ενάντια στην ερυθρότητα της περιοχής που βρίσκεται ο επιχείλιος έρπητας, ενώ το πρήξιμο υποχωρεί μόλις μέσα σε δύο ημέρες. Η ανακούφιση από τα συμπτώματα του έρπητα είναι άμεση και σημαντική, δεδομένου ότι στις περισσότερες περιπτώσεις χρειάζεται περισσότερες από 10 μέρες για να υποχωρήσει.\nΓια το διάλυμα γεμίστε μισό βάζο με βότανο και το υπόλοιπο με αλκοόλη(ιδανική είναι η βότκα).Καλύψτε το και αφήστε το σε δροσερό,σκοτεινό μέρος.Ανακινείστε το δύο φορές την ημέρα. Αλλάξτε βάζο. Αναμίξτε 1 δόση διάλυμα,1 δόση νερό βρασμένο που έχει κρυώσει. Έτοιμο το διάλυμα αλλά και το «φάρμακο» για τον έρπη.Το καταναλώνεται τοπικά.\nΤο μελισσόχορτο δεν συνιστάται σε εγκυμονούσες και θηλάζουσες γυναίκες.\nΕπιπλέον, ενώ θεωρείται ασφαλές γενικότερα, συχνά αλληλεπιδρά με φάρμακα για τη θεραπεία του θυρεοειδούς.\nΕίναι προτιμότερο να καταναλώνεται μέχρι δυο ποτήρια την ημέρα.\nΠΡΟΕΤΟΙΜΑΣΙΑ ΚΑΙ ΧΡΗΣΗ\nΤα φύλλα του μελισσόχορτου, με τη γλυκιά γεύση και το άρωμα λεμονιού, είναι άριστη προσθήκη για τα ποντς φρούτων, τα κρασιά και τους χυμούς, ενώ το αφέψημα μελισσόχορτου γίνεται αναψυκτικό για τις ζεστές μέρες του καλοκαιριού.\nΕξωτερικές πλύσεις με το αφέψημα, κάνουν καλό στην επιδερμίδα και χαλαρώνουν τα νεύρα. Αλοιφή από τα φύλλα και τα λουλούδια του, καταπραΰνουν τους πόνους των ρευματισμών και των αρθριτικών και βοηθούν στην επούλωση εξωτερικών πληγών.\nΣτην αγορά κυκλοφορούν στικ με μελισσόχορτο, αλλά επίσης μπορεί να χρησιμοποιηθεί και το αφέψημα μελισσόχορτου ως εξής: Βράζετε 2-4 κουταλιές μελισσόχορτου και αφού κρυώσει βουτάτε μέσα βαμβάκι και ταμπονάρετε την πάσχουσα περιοχή. Μπορείτε να το εφαρμόσετε αρκετές φορές την ημέρα.\nRead more: http://medlabgr.blogspot.com/2015/02/lemon-balm.html#ixzz3SgJluR9F\nThis entry was posted in Υγεία. Bookmark the permalink.\t← Άρση απαγόρευσης κολύμβησης–αλιείας, στην θαλάσσια περιοχή του κόλπου Ηρακλείου\nΔημοφιλή άρθρα\tΆρθρο 42 (Καταστήματα, τα οποία διαθέτουν σε περαστικούς πελάτες τρόφιμα και ποτά για άμεση κατανάλωση)\tΆρθρο 37 (ΚΑΦΕΝΕΙΑ – ΚΑΦΕΤΕΡΙΕΣ – ΚΥΛΙΚΕΙΑ – ΜΠΑΡ)\tΥ.Α. Υ1γ/Γ.Π/ οικ. 96967/8-10-2012 (ΦΕΚ 2718, τ.β΄, 8-10-2012)\tΟδηγίες για καταστήματα υγειονομικού ενδιαφέροντος Άρθρο 38 (ΕΣΤΙΑΤΟΡΙΑ – ΨΑΡΟΤΑΒΕΡΝΕΣ – ΨΗΤΟΠΩΛΕΙΑ – ΟΒΕΛΙΣΤΗΡΙΑ – ΠΙΤΣΑΡΙΕΣ – ΣΝΑΚ-ΜΠΑΡ – FAST-FOOD – ΖΥΘΟΠΩΛΕΙΑ – ΜΠΥΡΑΡΙΕΣ – ΟΥΖΕΡΙ)\tΠροδιαγραφές ΑΜΕΑ\tΕιδικότητα Επόπτης Δημόσιας Υγείας: απούσα για μια ακόμα φορά Άρθρο 52 Εργαστήρια Τροφίμων και Ποτών Ψηφίστηκε το Σχέδιο Νόμου «Νέο θεσμικό πλαίσιο για την άσκηση οικονομικής δραστηριότητας και άλλες διατάξεις» που φέρνει αλλαγές στην αδειοδότηση και λειτουργία των επιχειρήσεων τροφίμων, καταστημάτων υγειονομικού ενδιαφέροντος, αλλά και ξενοδοχείων και ενοικιαζομένων δωματίων.\tΔιαγράμματα Ροής επιχειρήσεων Υγειονομικού ενδιαφέροντος\tΦεβρουαρίου 2015


Είστε εδώ:ΑρχικήΤα Νέα μαςΓενικά ΝέαΗ Frontex θα ενισχύσει την αποστολή της στην Ελλάδα\nΗ Frontex θα ενισχύσει την αποστολή της στην Ελλάδα Κύριο\n«Τις επόμενες ημέρες και εβδομάδες θα διευρύνουμε την επιχείρηση Ποσειδών» στα θαλάσσια σύνορα της Ελλάδας με την Τουρκία, είπε ο Λεζερί μιλώντας σε δημοσιογράφους στο Βερολίνο.\nΟ Λεγκερί διευκρίνισε ότι η επιχείρηση της Frontex «πιθανώς θα επεκταθεί» και σε άλλα ελληνικά νησιά αν και ο κύριος όγκος των αφίξεων μεταναστών αφορά κυρίως νησιά όπως τη Μυτιλήνη και την Κω που βρίσκονται απέναντι από τις τουρκικές ακτές. Θα σταλούν επίσης περισσότεροι συνοριοφύλακες γιατί «υπάρχει έλλειψη στην Ελλάδα», πρόσθεσε.\nΣε μήνυμα ηλεκτρονικού ταχυδρομείου που απέστειλε στην Ευρωπαϊκή Επιτροπή ο Λεζερί προτείνει επίσης να αυξηθούν τα οικονομικά μέσα που διατίθενται στην Ελλάδα ώστε να βελτιωθούν τα καταλύματα που φιλοξενούν μετανάστες, κυρίως στα νησιά.\n«Είναι σαφές ότι η Ελλάδα χρειάζεται περισσότερη αλληλεγγύη εκ μέρους της Ευρώπης και η Frontex είναι ο ευρωπαϊκός οργανισμός που μπορεί να εφαρμόσει αυτήν την αλληλεγγύη», ανέφερε.\n«Η κατάσταση στην Ελλάδα εξελίχθηκε πολύ γρήγορα. Στα ελληνικά νησιά υπάρχουν ολοένα και περισσότεροι άνθρωποι που ζητούν άσυλο, κυρίως από τη Συρία» σημειώνει στο κείμενο αυτό ο γάλλος διευθυντής της Frontex.\nΑπό τις αρχές του έτους έχουν καταγραφεί στην Ελλάδα περίπου 50.000 «παράτυπες αφίξεις» μεταναστών και το Αιγαίο έχει μετατραπεί σε μια από τις κύριες διόδους προς την Ευρωπαϊκή Ένωση για τους ανθρώπους αυτούς. Κατά την ίδια περίοδο έχουν φτάσει στην Ιταλία περίπου 55.000 μετανάστες, διευκρίνισε ο Λεζερί.\nΣύμφωνα με τον Διεθνή Οργανισμό Μετανάστευσης περίπου 1.800 άνδρες, γυναίκες και παιδιά σκοτώθηκαν ή εξαφανίστηκαν ενώ επιχειρούσαν να περάσουν στην Ευρώπη. Οι 800 από αυτούς χάθηκαν στο ναυάγιο ενός πλοίου τον Απρίλιο.\nΔιαβάστηκε 798 φορές Τελευταία τροποποίηση στις Σάββατο, 13 Ιουνίου 2015 09:17\nΠερισσότερα σε αυτή την κατηγορία: « Τέλος στα «βύσματα» στο στρατό Μειωμένες σε σχέση με πέρυσι οι μεταθέσεις Γνωστοποιούνται την επόμενη εβδομάδα.... »


Χτυπήστε τις λοιμώξεις με συχνό και σχολαστικό πλύσιμο των χεριών | www.iatro.gr\nΑρχική Ειδήσεις - Νέα Χτυπήστε τις λοιμώξεις με συχνό και σχολαστικό πλύσιμο των χεριών\nΧτυπήστε τις λοιμώξεις με συχνό και σχολαστικό πλύσιμο των χεριών\nΔεν χρειάζονται πολλά και βαριά αντιβιοτικά. Όσο λιγότερα τόσο καλύτερα. Ένας είναι ο μεγάλος εχθρός των λοιμώξεων ακόμα και μέσα στα νοσοκομεία. Το συχνό και σχολαστικό πλύσιμο των χεριών. Πριν λίγο καιρό έγινε έρευνα και προσπάθεια στη Γαλλία για περιορισμό των λοιμώξεων μέσα από το συχνό πλύσιμο των χεριών. Το αποτέλεσμα ήταν θεαματικό. Έως και 45% λιγότερες λοιμώξεις. Πειθαρχία και μόνο αυτή χρειάζεται τόνισε και ο καθηγητής κ. Αθανάσιος Σκουτέλης\nΚαθηγητής Παθολογίας-Λοιμώξεων, Διευθυντής Ε’ Παθολογικού Τμήματος και Μονάδας Λοιμώξεων Γ.Ν.Α. «Ο Ευαγγελισμός», Πρόεδρος Ελληνικής Εταιρείας Λοιμώξεων με αφορμή το 15ο Πανελλήνιο Συνέδριο Λοιμώξεων που διοργανώνεται από την Ελληνική Εταιρεία Λοιμώξεων.\nΔυστυχώς στη χώρα μας χάνονται ανθρώπινες ζωές όχι από την έλλειψη αντιβιοτικών αλλά από την υπερκατανάλωσή τους. Το 60-65% των αντιβιοτικών δίνονται χωρίς συνταγή γιατρού.\nΣτην ουσία με τα πολλά αντιβιοτικά καταστρέψουμε και τα θετικά μικρόβια και παράλληλα αχρηστεύουμε τα πιο δυναμικά σκευάσματα. Τα μικρόβια γίνονται ανθεκτικά και δεν αντιμετωπίζονται εύκολα. Οι ενδονοσοκομειακές λοιμώξεις δεν είναι πάρα πολλές είπε ο κ. Σκουτέλης, είναι όμως θανατηφόρες γιατί εκεί οι οργανισμοί είναι πιο εξασθενημένοι από άλλες παθήσεις.\nΑπό την άλλη υπάρχουν πολλά εμβόλια που πρέπει να κάνουν οι ενήλικες για να προστατευτούν. Είναι λανθασμένη η αντίληψη ότι πρέπει να σταματήσουμε τα εμβόλια ειδικά στα παιδιά γιατί τα βλάπτουν στη συνέχεια. Όπως αναφέρει ο κ. Άγγελος Πεφάνης Παθολόγος-Λοιμωξιολόγος, Συντονιστής-Διευθυντής Παθολογικής Κλινικής Γ.Ν.Ν.Θ.Α. «Η Σωτηρία» τα εμβόλια έχουν σώσει κόσμο. Έχουν μειώσει την παιδική θνησιμότητα. Όμως και οι ενήλικες πρέπει να κάνουν εμβόλια για γρίπη, πνευμονιόκοκο, έρπητα ζωστήρα, αντιτετανικό, και ηπατίτιδα Β. Επίσης ότι δεν επιχορηγεί το ταμείο δεν σημαίνει ότι είναι άχρηστο εμβόλιο.\nΚΙΝΔΥΝΟΣ ΑΠΟ ΤΗ ΦΥΜΑΤΙΩΣΗ\nΠαρότι η χώρα μας παρουσιάζει ελαφρώς αυξημένα σε σύγκριση με τις λοιπές δυτικές χώρες ποσοστά επίπτωσης της νόσου, η ανθεκτική φυματίωση ελλήνων και αλλοδαπών ασθενών με πολλαπλά ιατρικά και κοινωνικοοικονομικά προβλήματα (άστεγοι, ανασφάλιστοι, χρήστες ουσιών, HIV) αποτελεί πολύ σοβαρό και υποτιμημένο πρόβλημα, παρόλο που παρουσιάζει πτωτική τάση. Η αδυναμία του συστήματος να απομονώσει, να θεραπεύσει και να παρακολουθήσει αποτελεσματικά τα άτομα αυτά, δεδομένης μάλιστα και της εξαιρετικά υψηλής μεταδοτικότητας της φυματίωσης, τα καθιστούν χωρίς υπερβολή «κινούμενες βόμβες» για τη Δημόσια Υγεία. Ευτυχώς όμως, θα παρουσιαστεί στο Συνέδριο και η ευχάριστη όψη του προβλήματος, δηλαδή η εισαγωγή νέων αντιφυματικών φαρμάκων μετά από πάρα πολλά χρόνια.\nΣτην Ελλάδα καταγράφηκαν πέρυσι 384 κρούσματα φυματίωσης. Η ελλιπής ηλεκτρονική καταγραφή στα συστήματα των φακέλων μπορεί να σημαίνει και περισσότερα μη καταγεγραμμένα περιστατικά. Το εμβόλιο για την φυματίωση είναι δυστυχώς το χειρότερο αναφέρει ο κ. Πεφάνης γιατί έχει ελάχιστη καταστολή της νόσου και ωφελεί μόνο σε βρεφική ηλικία. Ωστόσο ευπαθείς ομάδες όπως οι ανήμποροι οικονομικά έλληνες αλλά και οι μετανάστες με χώρα προέλευσης Ινδία ή Πακιστάν μεταφέρουν το μικρόβιο και νοσούν. Συχνά από φόβο μήπως τους ζητηθούν στοιχεία χρήματα ή εκδιωχθούν από τη χώρα μας φεύγουν από τα νοσοκομεία όπου παρακολουθούνται σταματούν τη θεραπεία τους και γίνονται στην κυριολεξία κινούμενες βόμβες. Μπαίνουν σε μετρό και άλλα μέσα μαζικής μεταφοράς και με ένα φτάρνισμα διασπείρουν τον ιό δεξιά και αριστερά. Από εκεί και πέρα είναι θέμα χρόνου να νοσήσει κάποιος. Το δεν νοσηλευτικό προσωπικό πρέπει να φοράει ειδικές μάσκες για ανθεκτικά μικρόβια και όχι απλές ιατρικές μάσκες. Μαζί με το συχνό πλύσιμο των χεριών είναι η μόνη προστασία.\nΤα επιστημονικά επιτεύγματα που σημειώνονται τον τελευταίο χρόνο στο θέμα της θεραπείας της χρόνιας ηπατίτιδας C είναι πρωτόγνωρα και καταιγιστικά. Οι καινούριες θεραπείες είναι διαθέσιμες πλέον από το στόμα, είναι ασφαλείς και παρουσιάζουν αποτελεσματικότητα που σε μερικές περιπτώσεις φτάνει σχεδόν το 100%. Το τίμημα, όμως, σε αυτό το επιστημονικό επίτευγμα είναι σκληρό με το κόστος να είναι πολύ υψηλό για τη Δημόσια Υγεία, στην εποχή της τρέχουσας οικονομικής κρίσης. Η θεραπεία αγγίζει τις 40 έως 50.000 ευρώ. Μια θεραπεία συχνά απαγορευτική για τα συστήματα υγείας.\nΟ κ. Γ. Αδάμης, Παθολόγος-Λοιμωξιολόγος, Διευθυντής Α’ Παθολογικής Κλινικής και Μονάδας Λοιμώξεων Γ.Ν.Α. «Γ. Γεννηματάς» τονίζει ότι στις μέρες μας, δεν υπάρχουν ομάδες κινδύνου αλλά συμπεριφορές κινδύνου και αυτό μας καθιστά πιο υπεύθυνους απέναντι στα μικρόβια και τις λοιμώξεις.\nΠροηγούμενο άρθροΟι αγγειακές παθήσεις αποτελούν μάστιγα στη σύγχρονη κοινωνία\nΕπόμενο άρθροΠροσοχή στα νεφρά σας πίνετε πολύ νερό


Τέσσερα χρόνια υπομονή μέχρι το Κατάρ - Ειδήσεις - νέα - Το Βήμα Online\nΤέσσερα χρόνια υπομονή μέχρι το Κατάρ\nΠέρασε τόσο ωραία ο κόσμος τον μήνα του Παγκοσμίου Κυπέλλου στη Ρωσία, που μόλις αυτό ολοκληρώθηκε άρχισε αμέσως να συζητεί για το Μουντιάλ του Κατάρ!\n22 Ιουλίου 2018, 00:57 Ενημερώθηκε: 22 Ιουλίου 2018, 05:45\nΠέρασε τόσο ωραία ο κόσμος τον μήνα του Παγκοσμίου Κυπέλλου στη Ρωσία, που μόλις αυτό ολοκληρώθηκε άρχισε αμέσως να συζητεί για το Μουντιάλ του Κατάρ! Τι Παγκόσμιο Κύπελλο θα γίνει σε τέσσερα χρόνια; Θα είναι το ίδιο καλά οργανωμένο; Θα δούμε εξίσου καλό ποδόσφαιρο; Και γιατί η μεγάλη αυτή γιορτή θα γίνει σε μια χώρα χωρίς ποδοσφαιρικές παραδόσεις; Πριν καλά-καλά το Μουντιάλ τελειώσει, ξεκίνησε να θεριεύει η δίψα για το επόμενο.\nΣτην ιστορία των Παγκοσμίων Κυπέλλων δεν υπάρχει επιλογή χώρας που να έχει συζητηθεί όσο αυτή του Κατάρ. Η απόφαση της FIFA να αναθέσει τη διεξαγωγή του Μουντιάλ του 2022 στη μικρή αυτή αραβική χώρα και όχι στην Ιαπωνία, στην Αυστραλία, στην Ινδονησία και στο Μεξικό που το διεκδίκησαν προκάλεσε θύελλες. Για μήνες οι βρετανικές εφημερίδες δημοσίευαν αποκαλύψεις για χρηματισμούς παραγόντων, ενώ είναι απολύτως βέβαιο ότι η υπόθεση αυτή στάθηκε μία από τις αιτίες για να χάσουν τη θέση τους και ο πρώην πρόεδρος της FIFA κ. Σεπ Μπλάτερ αλλά και ο πρώην πρόεδρος της UEFA κ. Μισέλ Πλατινί· ο άνεμος της σκανδαλολογίας που σήκωσε η υπόθεση του Κατάρ στάθηκε αιτία να τελειώσει άδοξα η θητεία τους. Τον άνεμο αυτόν δυνάμωσαν με αποκαλύψεις και κατηγορίες και οι πρώτοι που αποσύρθηκαν από την υποψηφιότητα για τη διοργάνωση του Μουντιάλ του 2022 και που καθόλου δεν χώνεψαν την επιλογή του Κατάρ – οι Αμερικανοί μιλούσαν πάντα για το μεγαλύτερο σκάνδαλο στην ιστορία της FIFA. Σήμερα συμβιβάστηκαν πάντως με την Παγκόσμια Ομοσπονδία Ποδοσφαίρου: θα διοργανώσουν με το Μεξικό και τον Καναδά το Μουντιάλ του 2026 και ως τότε θα είναι ήσυχοι.\nΜουντιάλ μέσα στον χειμώνα\nΗ επιλογή του Κατάρ έχει ως άμεσο αποτέλεσμα το γεγονός ότι θα δούμε στην Ευρώπη το πρώτο Μουντιάλ της Ιστορίας σε χειμωνιάτικους μήνες. Θα διεξαχθεί σε 28 ημέρες (σε χρόνο-ρεκόρ) τον Νοέμβριο και τον Δεκέμβριο του 2022. Οι συνθήκες διεξαγωγής του βέβαια δεν θα είναι χειμωνιάτικες· εκείνο τον καιρό η θερμοκρασία στο Κατάρ σπάνια πέφτει κάτω από 17 βαθμούς, αλλά δεν ανεβαίνει και πάνω από 25. Ο κ. Σάκης Μπατσίλας, που εδώ και τέσσερα χρόνια δουλεύει για την οργανωτική επιτροπή των αγώνων του Κατάρ, λέει γελώντας ότι αν χρειαστεί τα γήπεδα θα έχουν και κλιματισμό, αρκεί να δούμε το ωραιότερο και το πιο ανταγωνιστικό Παγκόσμιο Κύπελλο της Ιστορίας – το πρώτο μεταπολεμικά στο οποίο θα αγωνιστούν ποδοσφαιριστές στην καλύτερή τους φόρμα.\nΓήπεδα – αρχιτεκτονικά θαύματα\nΜε βάση το σχέδιο που έχει παρουσιαστεί στη FIFA, το Μουντιάλ του Κατάρ θα φιλοξενηθεί σε δώδεκα γήπεδα. Ενα είναι νεόχτιστο και ήδη λειτουργεί, το Khalifa International Stadium, εννέα χτίζονται και θα παραδοθούν μέχρι το 2022, ενώ δύο γήπεδα υπάρχουν και απλώς θα τύχουν ενός ολικού λιφτινγκ ώστε να ανταποκριθούν στις ανάγκες της διοργάνωσης. Τα καινούργια γήπεδα αναμένεται να είναι αρχιτεκτονικά θάυματα. Το Il Lusail Iconic Stadium που θα φιλοξενήσει το πρώτο ματς της διοργάνωσης, αλλά και τον τελικό, έχει αρχίσει να κατασκευάζεται και θα φιλοξενήσει 86.250 θεατές: θα είναι το μεγαλύτερο της διοργάνωσης. Το Al-Shamal Stadium που βρίσκεται στο Μαντινάτ, στο Βόρειο Κατάρ δηλαδή και ακριβώς πάνω στον Αραβικό Κόλπο, θα φιλοξενεί 45.120 θεατές και θα μοιάζει λίγο με τις παραδοσιακές βάρκες (!) που χρησιμοποιούνται από τους τοπικούς ψάραδες! Το Al-Khor Stadium θα φιλοξενεί 45.330 θεατές, θα βρίσκεται κι αυτό κοντά στον Κόλπο και θα είναι υπερυψωμένο (!) ώστε να μπορούν οι θεατές να βλέπουν και τον Κόλπο από ψηλά. Προβλέπεται επίσης η οροφή του να κλείνει, αν χρειαστεί. Κάτι περισσότερους από 45.000 θεατές προβλέπεται να φιλοξενεί και το Al Wakrah Stadium που βρίσκεται στο Νότιο Κατάρ. Ουσιαστικά έχει τοποθετηθεί στο κέντρο μια πολιτείας που περιλαμβάνει πάρκα, πισίνες, σπα, γήπεδα τένις και φυσικά ένα γιγάντιο εμπορικό κέντρο. Μάλιστα ο σκοπός των αρχιτεκτόνων είναι να μπαίνεις στο γήπεδο διασχίζοντας ένα πάρκο – το πάρκινγκ και άλλοι χώροι στάθμευσης θα είναι υπόγειοι.\nΠολλές μοναδικές καινοτομίες\nΚατασκευάζεται επίσης το Qatar University Stadium, που θα είναι το γήπεδο της Πανεπιστημιούπολης του Κατάρ, αλλά και το Sports City Stadium στην Ντόχα που θα φιλοξενεί 47.500 θεατές και σε αυτό θα γίνει ο ένας ημιτελικός. Στην Ντόχα θα βρίσκεται και το Doha Port Stadium, ενώ δεν υπάρχουν πληροφορίες για τα αρχιτεκτονικά σχέδια του Umm Salal Stadium και του Education City Stadium. Οι διοργανωτές τα κρατάνε ως επτασφράγιστο μυστικό και θέλουν να μας καταπλήξουν. «Μια μοναδική καινοτομία είναι ότι όλα αυτά τα γήπεδα, καθώς και τα προπονητικά κέντρα στα οποία θα προπονούνται οι ομάδες, βρίσκονται σε μια απόσταση πενήντα χιλιομέτρων», λέει ο κ. Μπατσίλας και προσθέτει πως «στο Κατάρ δεν θα υπάρχουν κουραστικά αεροπορικά ταξίδια όπως στη Βραζιλία και στη Ρωσία» και πως «όλος ο κόσμος που θα έρθει θα αισθάνεται ότι ζει πραγματικά στο κέντρο του παγκόσμιου ποδοσφαίρου για έναν μήνα, αφού θα έχει γήπεδα, παίκτες και ομάδες διαρκώς μπροστά του».\nΕντυπωσιακές είναι πάντως και οι ανακαινίσεις των δυο παλιότερων γηπέδων του Πριγκιπάτου. Το Ahmed bin Ali Stadium, που βρίσκεται είκοσι χιλιόμετρα μακριά από την Ντόχα, απέκτησε μια ολοκαίνουργια εξέδρα για να φιλοξενήσει 44.740 θεατές. Πρόθεση των αρχιτεκτόνων είναι να δημιουργηθεί στην οροφή του μια γιγάντια οθόνη στην οποία να βλέπει κανείς τα ριπλέι των φάσεων και φυσικά όλες τις πληροφορίες που αφορούν το ματς. Κάτι ανάλογο θα δημιουργηθεί και στο ανακαινισμένο Al Gharafa Stadium, που είναι επίσης κλειστό: στην οροφή του θα προβάλλονται στη διάρκεια των αγώνων οι σημαίες όλων των χωρών που θα πάρουν μέρος στη διοργάνωση. Μιλάμε για δυο γήπεδα που θα μοιάζουν με το Πλανητάριο – το λέω για να καταλάβει κανείς τη λογική της κλειστής οροφής τους.\nΟ Κόλπος στο κέντρο της γης\nΟι Ρώσοι προσπάθησαν να δείξουν – και το πέτυχαν – ότι είναι μια μεγάλη, ασφαλής και δυνατή χώρα που μπορεί να φιλοξενήσει μια τόσο μεγάλη διοργάνωση χωρίς να υπάρξει το παραμικρό πρόβλημα. Οι εθελοντές ήταν αρκετοί, οι ποδοσφαιρόφιλοι τουρίστες είχαν τις ανέσεις τους, οι μεγάλες πόλεις γέμισαν για έναν μήνα από παράλληλα events. «Το Κατάρ», λέει ο κ. Μπατσίλας, «είναι η μικρότερη χώρα που έχει διοργανώσει Παγκόσμιο Κύπελλο και θα προσπαθήσει αυτό να το εκμεταλλευτεί. Θα γίνει ένα τεράστιο θέατρο στο οποίο θα διοργανωθεί ένα γιγάντιο και μοναδικό σόου». Ο σκοπός των Αράβων δεν είναι να διοργανώσουν το Μουντιάλ, αλλά να καταπλήξουν. Στο μεταξύ, διοργάνωσαν πέρυσι και το πρώτο σοβαρό τους πρωτάθλημα. Ως διοργανωτές μπορεί να είναι καταπληκτικοί, αφού σίγουρα θα ξοδέψουν χρήματα και για ξενοδοχεία, αεροδρόμια και κυκλοφοριακά δίκτυα. Αλλά χρειάζονται και κάτι που δεν έχουν: μια καλή εθνική ομάδα.